open-index/open-wikipedia-markdown huggingface dataset:
మన్నం మాలకొండయ్య

మన్నం మాలకొండయ్య (జ.1959)   ఐపీఎస్ అధికారి,  ఆంధ్రప్రదేశ్ రాష్ట్ర మాజీ డీజీపీ. 

## '''ప్రాథమిక జీవితం'''
మన్నం మాలకొండయ్య  ఉమ్మడి ఆంధ్రప్రదేశ్ రాష్ట్రంలో పూర్వ నెల్లూరు జిల్లా (ప్రస్తుతం ప్రకాశం జిల్లా) లోని కందుకూరు తాలూకా నలదలపూరు గ్రామంలో సాధారణ మధ్యతరగతి కుటుంబానికి చెందిన మన్నం శ్రీరాములు , రుక్మిణమ్మ దంపతులకు ప్రథమ సంతానంగా జన్మించాడు. అతను  ప్రాథమిక విద్యను నలదలపూరు గ్రామంలో పూర్తి చేసి ఇంటర్మీడియట్ ను గుంటూరు పట్టణంలో ఉన్న జేకేసి కళాశాలలో, బాపట్ల వ్యవసాయ కళాశాలలో అగ్రికల్చర్ బీఎస్సీ పూర్తి చేశాడు. అనంతరం పబ్లిక్ అడ్మినిస్ట్రేషన్ లో ఏం. ఏ, న్యాయ శాస్త్రంలో ఎల్.ఎల్.బి,  నేరపరిశోధన లో పి.హెచ్.డి పూర్తి చేశాడు.

## '''వృత్తి జీవితం'''
ఉన్నత విద్య పూర్తి చేసిన అనంతరం అతను  కార్పొరేషన్ బ్యాంక్ లో   వ్యవసాయ అధికారిగా వరంగల్ జిల్లాలో 1984 వరకు పనిచేశాడు. 1985 లో సివిల్స్ తొలి ప్రయత్నం లోనే సాధించి ఐపీఎస్ సాధించి ములుగు ఏ ఎస్పీగా పోస్టింగ్ రావడం తో అక్కడ భాద్యతలు స్వీకరించాడు.   ములుగు ఏఎస్పీ గా మావోయిస్టుల కార్యక్రమాలు తగ్గించడంలో కీలక పాత్ర పోషించాడు. ఆ తరువాత వరంగల్ అదనపు ఎస్పీగా, కాకినాడ బెటాలియన్ కామెండెంట్ గా, ఆదిలాబాద్ అదనపు ఎస్పీగా,  ఎస్పీగా , మెదక్ జిల్లా ఎస్పీగా ఇసుక అక్రమ రవాణా,  మావోయిస్టుల కార్యక్రమాలు తగ్గుముఖం పట్టడంలో కీలకంగా పనిచేశాడు. గుంటూరు జిల్లా ఎస్పీగా 1994, 1995, 1996లలో జరిగిన ఉమ్మడి ఆంధ్రప్రదేశ్ రాష్ట్ర అసెంబ్లీ, సహకార,  పార్లిమెంట్ ఎన్నికల సమయంలో శాంతి భద్రతలకు విఘాతం కలగకుండా సమర్థవంతంగా పనిచేశాడు.

అతను  కేంద్ర ప్రభుత్వానికి డెప్యూటషన్ మీద విశాఖపట్నం పోర్టు విజిలెన్స్ అధికారికగా భాద్యతలు నిర్వహించిన తరువాత 2001లో గుంటూరు రేంజ్ డి.ఐ. జి గా భాద్యతలు చేపట్టి రేంజ్ పరిధిలో మావోయిస్టుల కార్యకలాపాలు తగ్గుముఖం పట్టించాడు. ఆ తరువాత ఏలూరు రేంజ్ డి.ఐ. జి గా, ఏ.పి ట్రాన్సకో విజిలెన్స్ అధికారిగా, హైదరాబాద్ పేట్ల బూరుజు లోని పోలీసు రవాణా విజిలెన్స్ అధికారిగా , స్టేట్ పోలీస్ హౌసింగ్ కార్పొరేషన్ చైర్మన్ అండ్ యం.డి గా, పోలీసు నియామక బోర్డు ఛైర్మన్ గా పనిచేసాడు.  పోలీసు శిక్షణ సంస్థ అధికారిగా సమర్థవంతంగా పనిచేసిన వీరు 2014లో రాష్ట్ర విభిజన తరువాత ఆంధ్రప్రదేశ్ రాష్ట్రానికి కేటాయించబడటంతో అవినీతి నిరోధక శాఖ డైరెక్టర్ గా, ఆంధ్రప్రదేశ్ రాష్ట్ర రోడ్డు రవాణా సంస్థ ఛైర్మన్ అండ్ యం.డి గా పనిచేసాడు. అనంతరం అతను  2017 -2018 వరకు నూతన ఆంధ్రప్రదేశ్ రాష్ట్ర మూడో డీజీపీ గా పనిచేశాడు. 2018 లో డీజీపీగా పదవి విరమణ పొందాడు. 33 సంవత్సరాలు ఐపీఎస్ అధికారిగా పనిచేసిన మాలకొండయ్య  చివరి వరకు తన కార్యనిర్వహణ లో ఎటువంటి పక్షపాతం చూపకుండా నిజాయితీగా వ్యవహరించారు.

## '''వ్యక్తిగత జీవితం'''
మాలకొండయ్య గారి సతీమణి ప్రముఖ ఐ. ఏ.ఎస్ అధికారిణి పూనం మాలకొండయ్య గారు, వీరికి ఇద్దరు సంతానం.

## మూలాలు

* https://telugu.oneindia.com/news/andhra-pradesh/bapatla-ag-bsc-alumnus-today-ap-dgp-219062.html

వర్గం:ఐ.పి.ఎస్.ఆఫీసర్లు
వర్గం:ప్రకాశం జిల్లా వ్యక్తులు
వర్గం:తెలుగువారిలో పోలీసులు
మన్ ప్రీత్ సింగ్

**మన్ ప్రీత్ సింగ్ సంధు** (జననం 1992 జూన్ 26) భారతదేశానికి చెందిన మైదాన హాకీ క్రీడాకారుడు.  2017 మే నుండి భారత జాతీయ పురుషుల హాకీ జట్టుకు కెప్టెన్ గా ఉన్నాడు. 2020 టోక్యో ఒలింపిక్స్ లో భారత మైదాన హాకీ జట్టులో కాంస్య పతక విజయానికి  కెప్టెన్‌గా  తనదైన పాత్ర పోషించాడు.

## తొలినాళ్ళ జీవితం
మన్ ప్రీత్ సింగ్  పంజాబ్ రాష్ట్రం జలంధర్ పట్టణం దగ్గరలోని మితాపూర్  గ్రామంలో ఒక వ్యవసాయ కుటుంబంలో జన్మించాడు.

## కెరీర్
మన్ ప్రీత్ సింగ్   తన గ్రామనికి  చెందిన మాజీ మైదాన హాకీ  క్రీడాకారుడు పద్మశ్రీ అవార్డు గ్రహీత పర్గత్ సింగ్ నుండి ప్రేరణ పొంది హాకీ ఆటలో రాణించడం మొదలెట్టాడు.

### జూనియర్ హాకీలో
2013లో భారత మైదాన హాకీ పురుషుల జట్టుకు కెప్టెన్ గా అతనిని  ఎంపిక చేసారు.   2013  పురుషుల హాకీ కప్(జూనియర్) లో భారత జట్టుకి కెప్టెన్ గా వ్యవహరించాడు. ఈ పోటీలో భారత జట్టు స్వర్ణ పతకం గెలుచుకుంది.

## మూలాలు

## బయటి లంకెలు
* మన్ ప్రీత్ సింగ్(భారత హాకీ జాలస్థలి)
* మన్ ప్రీత్ సింగ్(ఒలింపియాడ్)

వర్గం:1992 జననాలు
వర్గం:భారతీయులు
వర్గం:జీవిస్తున్న ప్రజలు
వర్గం:క్రీడాకారులు
వర్గం:2020 టోక్యో ఒలింపిక్స్ భారత మైదాన హాకీ జట్టు సభ్యులు
వర్గం:మైదాన హాకీ ఒలింపిక్ పతక విజేతలు
వర్గం:మైదాన హాకీ క్రీడాకారులు
తులియన్ సరస్సు

**తులియన్ సరస్సు** జమ్మూ కాశ్మీర్‌లోని అనంతనాగ్ జిల్లాలో గల పహల్గామ్‌లో ఉంది. ఇది పిర్ పంజల్, జన్స్కార్ అనే రెండు హిమాలయ పర్వత శ్రేణుల మధ్య ఉంది.
## భౌగోళికం
ఈ సరస్సు సముద్ర మట్టానికి 3,684 మీటర్ల (12,087 అడుగులు) ఎత్తులో ఉంది. దీనిపై మంచు తేలుతూ ఉంటుంది. మూడు వైపులా పర్వతాలతో కూడిన ఈ సరస్సు  4,800 మీటర్ల (15,700 అడుగులు) మేర  సాధారణంగా మంచు కప్పబడి, పైన్ అడవులతో నిండిన గడ్డి మైదానం కలిగి ఉంది.  
## వివిధ ప్రాంతాల నుండి దూరం
ఇది పహల్గామ్ నుండి 16 కిలోమీటర్ల (9.9 మైళ్ళు)  దూరంలో, బైసరన్ నుండి 11 కిలోమీటర్ల (6.8 మైళ్ళు) దూరంలో ఉంది. 
## మూలాలు


వర్గం:సరస్సులు
వర్గం:జమ్మూ కాశ్మీరు
వర్గం:నీటి వనరులు
మజహర్ అలీ ఖాన్

**మజహర్ అలీ ఖాన్**, 19వ శతాబ్దంలో చివరి-మొఘల్ శకంలో ఢిల్లీకి చెందిన చిత్రకారుడు. పాశ్చాత్య ప్రభావంతో మొఘల్ చిత్రకళ తర్వాత కాలం నాటి కంపెనీ శైలిలో   చిత్రాలను గీసాడు. 1840 నుండి చిత్రాలను గీయడం ప్రారంభించిన మహజర్, థామస్ మెట్‌కాల్ఫ్ రూపొందించిన *ఢిల్లీ బుక్* లోని టోపోగ్రాఫికల్ పెయింటింగ్స్ తో పేరొందాడు.

## జీవిత విషయాలు
మజహర్ ఢిల్లీలో జన్మించాడు. కఠినమైన మొఘల్ చిత్రకళలో శిక్షణను పొందిన మహజర్, గొప్ప సూక్ష్మ కళాకారుల వంశంలో కలిసిపోయాడు. 1820లలో గులాం అలీ ఖాన్ ద్వారా శిక్షణ పొందాడు. 1850 లో మజహర్ అలీ ఖాన్ అజ్మీర్ నగరంలోని దర్గా మందిర దృశ్యాన్ని కూడా చిత్రించాడని, దీని తరువాత అతను అరేబియాలోని పవిత్ర పుణ్యక్షేత్రాలను చిత్రీకరించడానికి అరేబియాకు వెళ్ళాడని చరిత్రకారుల అభిప్రాయం.

## కళారంగం
1842-1844 మధ్య కాలంలో  భారతదేశంలోని మొఘల్ చక్రవర్తి   ఆస్థానంలో  గవర్నర్ జనరల్ ఏజెంట్‌గా పనిచేసిన  మెట్‌కాల్ఫ్ స్మారక చిహ్నాలు, శిథిలాలు, రాజభవనాలు, పుణ్యక్షేత్రాల చిత్రాలను గీయాలని ఢిల్లీ కళాకారుడైన మజహర్ అలీ ఖాన్ ను ఆదేశించాడు. మహజర్ 100 పెయింటింగ్‌లను గీశాడు. వాటిని ఆ పుస్తకంలో ప్రచురించారు. మజహర్ అలీ ఖాన్ఢిల్లీ పనోరమా 1846లో పూర్తయింది. ఇది షాజహనాబాద్ ను 360 డిగ్రీలలో ఆవిష్కరిస్తోంది. 1857లో మొదటి భారత స్వాతంత్ర్య యుద్ధం తరువాత, బ్రిటిష్ దళాలు చివరి మొఘల్ చక్రవర్తి బహదూర్ షా జఫర్‌ను తొలగించి ఢిల్లీని స్వాధీనం చేసుకున్నాయి. ఆ దాడిలో అనేక భవనాలు ధ్వంసమయ్యాయి. వాటిలో మిగిలి ఉన్న ఏకైక రికార్డు మెట్‌కాల్ఫ్, ఖాన్ చేత వెలువడిన ఈ పుస్తకం.

## మూలాలు

వర్గం:ఢిల్లీ వ్యక్తులు
వర్గం:మొఘల్ సామ్రాజ్యం
వర్గం:భారతీయ చిత్రకారులు
కొడియెట్టం

***కొడియెట్టం***, 1978 మే 12న విడుదలైన మలయాళ సినిమా. చిత్రలేఖ ఫిల్మ్ సొసైటీ బ్యానరులో కులత్తూరు భాస్కరన్ నాయర్ నిర్మించిన ఈ సినిమాకు అడూర్ గోపాలక్రిష్ణన్ దర్శకత్వం వహించాడు. ఇందులో భరత్ గోపి, కెపిఎసి లలిత, కుట్టియెడతి విలాసిని తదితరులు ముఖ్యపాత్రల్లో నటించారు. ఈ సినిమాలో ఎలాంటి నేపథ్య సంగీతం, దర్శకుడి కట్‌లో కొన్ని సన్నివేశాలు లేవు. 1978లో జరిగిన భారత జాతీయ చలనచిత్ర పురస్కారాలులో ఈ సినిమాకు జాతీయ ఉత్తమ నటుడు (భరత్ గోపి), మలయాళంలో ఉత్తమ ఫీచర్ ఫిల్మ్ విభాగాల్లో అవార్డులు వచ్చాయి.

## నటవర్గం

* భరత్ గోపి (శంకరన్‌కుట్టి)
* కెపిఎసి లలిత (శాంతమ్మ)
* కుట్టియెడతి విలాసిని (సరోజిని)
* కవియూర్ పొన్నమ్మ (కమలం)
* అజీజ్ (ట్రక్ డ్రైవర్‌)
* పికె వేణుకుట్టన్ నాయర్
* తిక్కురిసి సుకుమారన్ నాయర్ (సుకుమార పిళ్లై)
* అడూర్ భవాని (శాంతమ్మ తల్లి)
* అడూర్ పంకజం (పంకజాక్షి)
* అరణ్ముల పొన్నమ్మ
* పి. కె. వేణుకుట్టన్ నాయర్

## అవార్డులు
ఈ సినిమా కింది అవార్డులను గెలుచుకుంది:

; భారత జాతీయ చలనచిత్ర పురస్కారాలు - 1978
* జాతీయ ఉత్తమ నటుడు - భరత్ గోపి
* మలయాళంలో ఉత్తమ ఫీచర్ ఫిల్మ్

; కేరళ రాష్ట్ర చలనచిత్ర అవార్డులు - 1978
* ఉత్తమ చిత్రం
* ఉత్తమ నటుడు - భరత్ గోపి
* ఉత్తమ కథ - అడూర్ గోపాలక్రిష్ణన్
* ఉత్తమ దర్శకుడు - అడూర్ గోపాలక్రిష్ణన్
* ఉత్తమ కళా దర్శకుడు - ఎన్. శివన్

## మూలాలు

## బయటి లింకులు
* 

వర్గం:1978 సినిమాలు
వర్గం:మలయాళ సినిమాలు
పరశురామ్ (1979 సినిమా)

**పరశురామ్**, 1979 ఫిబ్రవరిలో విడుదలైన బెంగాలీ సినిమా. మృణాల్ సేన్ దర్శకత్వం వహించిన ఈ సినిమాలో అరుణ్ ముఖర్జీ, బిభాస్ చక్రవర్తి, శ్రీల మజుందార్, సమరేష్ బెనర్జీ, జయంత భట్టాచార్య తదితరులు ముఖ్య పాత్రల్లో నటించారు. ఈ సినిమా 11వ మాస్కో ఇంటర్నేషనల్ ఫిల్మ్ ఫెస్టివల్‌లో ప్రదర్శించబడి, సిల్వర్ ప్రైజ్ గెలుచుకుంది. 1978లో జరిగిన భారత జాతీయ చలనచిత్ర పురస్కారాలలో ఈ సినిమాకు రెండు పురస్కారాలు వచ్చాయి.

## నటవర్గం
thumb|right|200px|సినిమాలోని ఒక సన్నివేశం

* అరుణ్ ముఖర్జీ (పరశురామ్‌)
* బిభాస్ చక్రవర్తి
* శ్రీల మజుందార్ (అల్లాది)
* సమరేష్ బెనర్జీ (సమరేష్ బంద్యోపాధ్యాయ)
* జయంత భట్టాచార్య (బిచ్చగాడు)
* రెబా రాయ్ చౌదరి
* సుజల్ రాయ్ చౌదరి (సజల్ రాయ్ చౌదరి)
* ఆరతి దాస్
* అనురాధ దేబి (అనురాధ దేబ్‌)
* రాధారాణి దేవి
* షైలెన్ గంగూలి (షైలెన్ గంగోపాధ్యాయ్‌)

## పురస్కారాలు
;భారత జాతీయ చలనచిత్ర పురస్కారాలు
* జాతీయ ఉత్తమ నటుడు: అరుణ్ ముఖర్జీ
* ఉత్తమ ఎడిటర్: గంగాధర్ నాస్కర్

## మూలాలు

## బయటి లింకులు
* 

వర్గం:1979 సినిమాలు
వర్గం:బెంగాలీ సినిమాలు
ఒప్పోల్

***ఒప్పోల్*** , 1981 ఏప్రిల్ 2న విడుదలైన మలయాళ సినిమా. ఎం.టి.వాసుదేవన్ నాయర్ రచించగా, కె.ఎస్. సేతుమాధవన్ దర్శకత్వం వహించాడు. 1975లో వాసుదేవన్ నాయర్ రాసిన *ఒప్పోల్* అనే చిన్న కథ ఆధారంగా ఈ సినిమా రూపొందించబడింది. ఈ సినిమాలో బాలన్ కె. నాయర్, మేనక, మాస్టర్ అరవింద్ (ఎంపీ రామ్‌నాథ్), కవియూర్ పొన్నమ్మ తదితరులు ముఖ్యపాత్రల్లో నటించారు. 1980లో జరిగిన భారత జాతీయ చలనచిత్ర పురస్కారాలలో ఈ సినిమా ఉత్తమ నటుడు (బాలన్ కె నాయర్), ఉత్తమ బాలనటుడు (అరవింద్), ఉత్తమ నేపథ్య గాయని (ఎస్. జానకి) విభాగాల్లో పురస్కారాలు అందుకుంది.

## నటవర్గం
* బాలన్ కె. నాయర్
* మేనక
* మాస్టర్ అరవింద్/ఎంపీ రామ్‌నాథ్
* కవియూర్ పొన్నమ్మ
* జోస్ ప్రకాష్
* శంకరాది

## అవార్డులు
;భారత జాతీయ చలనచిత్ర పురస్కారాలు (1980)
* జాతీయ ఉత్తమ నటుడు: బాలన్ కె. నాయర్
* జాతీయ ఉత్తమ బాలనటుడు: అరవింద్
* జాతీయ ఉత్తమ నేపథ్య గాయని: ఎస్. జానకి (పాట: "ఎత్తుమనూర్ అంబలతిలే")

;కేరళ రాష్ట్ర చలనచిత్ర అవార్డులు
* ఉత్తమ చిత్రం
* ఉత్తమ దర్శకుడు: కేఎస్ సేతుమాధవన్ 

## మూలాలు

## బయటి లింకులు
* 
* "ఒప్పోల్" కథ పార్ట్ 1 ఆంగ్ల అనువాదం
* "ఒప్పోల్" కథ పార్ట్ 2 ఆంగ్ల అనువాదం

వర్గం:1981 సినిమాలు
వర్గం:మలయాళ సినిమాలు
హార్దిక్ సింగ్

**హార్దిక్ సింగ్** (జననం:1998 సెప్టెంబర్ 23) భారతదేశానికి చెందిన మైదాన హాకీ క్రీడాకారుడు. ఇతను భారత జాతీయ జట్టులో మిడ్ ఫీల్డర్ గా ఆడుతాడు.

## వ్యక్తిగత జీవితం
వృత్తిరీత్యా పోలీసు అధికారి అయిన  హార్దిక్ సింగ్ తండ్రి ఒకప్పుడు  భారత జాతీయ హాకీ జట్టులో క్రీడాకారుడు.  అతని  తాత ప్రీతమ్ సింగ్ భారత నౌకా దళంలో హాకీ కోచ్ గా వ్యవహరించాడు. హార్దిక్ తన మామ జుగరాజ్ సింగ్(భారత మాజీ హాకీ క్రీడాకారుడు)ని గురువుగా అభివర్ణిస్తాడు. ఇతని అత్తమ్మ రజబీర్ కౌర్ 1980 ఒలింపిక్స్ లో భారత్ జాతీయ జట్టులో మైదాన హాకీ క్రీడాకారిణి, ఈ ఒలింపిక్స్ లో భారత జట్టు స్వర్ణ పతకం సాధించింది.

## కెరీర్
భారత మైదాన హాకీ జట్టుకు వైస్ కెప్టెన్గా వ్యవహరించిన హార్దిక్, 2018 ఆసియా పురుషుల హాకీ చాంపియన్‌షిప్ తో మొట్టమొదటి సారి అంతర్జాతీయ పోటీలలో పాల్గొన్నాడు. 2020 టోక్యో ఒలింపిక్స్ లో భారత జట్టులో ఆడాడు, ఈ పోటీల్లో భారత జట్టు కాంస్య పతకం  సాధించింది. 

## మూలాలు

## బయటి లంకెలు
* హార్దిక్ సింగ్(ఒలింపియాడ్)
* హార్దిక్ సింగ్(భారత హాకీ) 

వర్గం:క్రీడాకారులు
వర్గం:2020 టోక్యో ఒలింపిక్స్ భారత మైదాన హాకీ జట్టు సభ్యులు
వర్గం:మైదాన హాకీ ఒలింపిక్ పతక విజేతలు
వర్గం:మైదాన హాకీ క్రీడాకారులు
వర్గం:1998 జననాలు
వర్గం:జీవిస్తున్న ప్రజలు
పగిడి సేత్ మాధవరావు

పగిడి సేత్ మాధవరావు (2010 ఆగస్టు 27 - 1994 అక్టోబరు 14) ప్రజా సేవకుడు, బహుభాషావేత్త, నిష్ణాతుడైన చరిత్రకారుడు. ఆధునిక మరాఠా చరిత్రలో ప్రత్యేకించి శివాజీ చరిత్రలో నైపుణ్యం కలిగిన గొప్ప చిత్రకారుడు. తన మాతృభాష అయిన కన్నడతో పాటు మరాఠీ, ఇంగ్లీష్, హిందీ, సంస్కృతం, ఉర్దూ, పర్షియన్ భాషలలో ప్రావీణ్యం కలిగి ఉన్నారు.

## జీవిత విశేషాలు
మాధవరావు 1910 ఆగస్టు 27 న హైదరాబాద్ రాష్ట్రంలోని నీలంగాలో (ఇప్పుడు మహారాష్ట్రలో భాగం) బ్రాహ్మణ కుటుంబంలో జన్మించాడు. 1930 లో బనారస్ హిందూ విశ్వవిద్యాలయం నుండి బ్యాచిలర్ ఆఫ్ ఆర్ట్స్ డిగ్రీని, మూడేళ్ల తర్వాత అలహాబాద్ విశ్వవిద్యాలయం నుండి మాస్టర్ ఆఫ్ ఆర్ట్స్ డిగ్రీని పొందాడు. ఆ తరువాత మహారాష్ట్ర ప్రభుత్వ కార్యదర్శిగా పనిచేశాడు.
## భాషా వేత్తగా
మాధవరావు భాషావేత్తగా గియడి అనే గిరిజన మాండలిక వ్యాకరణాన్ని కనుగొన్నాడు. అతను స్వతంత్ర హైదరాబాద్ రాష్ట్రంలో ఎన్నో అసమానతలకు వ్యతిరేకంగా మరాఠీకి సేవ చేసిన వ్యక్తి. ప్రముఖ బెంగాలీ చరిత్రకారుడు జాదునాథ్ సర్కార్ అడుగుజాడలను అనుసరించి, శివాజీ జీవిత చరిత్రను మరాఠీ, ఆంగ్లంలో రాసాడు. ఈ సిద్ధాంతం తన పాఠకులలో జాతీయతా స్ఫూర్తిని రేకెత్తించింది.
## పురస్కారాలు
1992వ సంవత్సరంలో లో భారత ప్రభుత్వం పద్మభూషణ్ ప్రదానం చేసింది.

## సాహిత్య రచనలు
* ఆదిలాబాద్ గోండ్స్లో, 1949
* కొలామి భాష వ్యాకరణం, 1950
* గోండి భాష వ్యాకరణం, 1954
* ఆదిలాబాద్‌లో గిరిజన సంక్షేమం, 1950
* హైదరాబాద్‌లో స్వాతంత్ర్య పోరాట చరిత్ర: 1800-1920 
* ఏయిటీన్త్ సెంచరీ డెక్కన్ 1963
* మరాఠా మొఘల్ సంబంధాలు: 1680-1707, 1966
* మరాఠా చరిత్రలో అధ్యయనాలు 1971
* అశోకచి పనే, వ్యాసాల సమాహారం, 1941
* వరంగల్చే కాకతీయ రాజే, 1946
* సూఫీ సంప్రదాయ, తత్వజ్ఞాన్ అని కార్య, 1953
* మీర్జా గాలిబ్ అని త్యాచ్యా గజాలా, 1958
* పానిపచ్చ సంగ్రామ్, 1961
* మొగల్ మరాఠా సంఘర్ష్ (मोगल मराठा संघर्ष), 1965
* తహ్మాస్నామా, 1967
* శివచరిత్ర: ఏక్ అభ్యాస్, 1971
* ఛత్రపతి శివాజీ, 1974
## మూలాలు

వర్గం:కన్నడ కవులు
వర్గం:పద్మ పురస్కారాలు
వర్గం:పద్మభూషణ పురస్కార గ్రహీతలు
వర్గం:1910 జననాలు
వర్గం:1994 మరణాలు
గోమాతవ్రతం

**గోమాతవ్రతం **1992 ఆగస్టు 21న  విడుదలైన భక్తి, వినోదాత్మక తమిళ అనువాద చిత్రం. తమిళ దర్శకుడు రామనారాయణ దర్శకత్వంలో ఎం.అన్బుమీనా ఈ చిత్రాన్ని సిద్ధార్థ ప్రొడక్షన్స్ పతాకంపై  నిర్మించాడు. ఈ సినిమాలో రవిబాబు, సితార, ఇందిర ఇందులో ప్రధాన తారాగణంగా నటించగా, శంకర్ గణేష్ సంగీతాన్నందించాడు. 

## తారాగణం
* రవిబాబు 
* సితార
* ఇందిర
* అజయ్ రత్నం
* ఇంద్రజిత్
* ఆర్. శంకరయ్యర్
* తైర్వడదేశికన్
* టి. కె. ఎస్. నటరాజన్
* వై. విజయ
* సంధ్య
* చంద్రిక
* వాణి

## సాంకేతికవర్గం

* దర్శకుడు:రామనారాయణ 
* సంగీతం: శంకర్ గణేష్ 
* నిర్మాత: అన్బు మీనా
* సమర్పణ: శ్రీ తేనాండాల్ ఫిలింస్ 
* నిర్మాత: సిద్ధార్థ ప్రొడక్షన్స్ 
* విడుదల:21:08:1992.

## మూలాలు

## బాహ్య లంకెలు

* \
సిమ్రాన్ చౌదరి

**సిమ్రాన్‌ చౌదరి** (ఆంగ్లం: Simran Choudhary) తెలుగు సినిమా నటి. ఆమె 2014లో వచ్చిన ‘హమ్ తుమ్’ సినిమా ద్వారా సినీరంగంలోకి అడుగు పెట్టింది.

## జననం, విద్యాభాస్యం
సిమ్రాన్‌ చౌదరి 1996లో హైదరాబాదులో జన్మించింది. ఆమె హైదరాబాద్ లోని ‘డీఆర్‌ఎస్‌ ఇంటర్నేషనల్‌ స్కూల్ లో పదవ తరగతి, సెంట్‌ ఫ్రాన్సిస్‌ ఉమెన్స్‌ డిగ్రీ కాలేజీలో డిగ్రీ పూర్తి చేసింది.

## సినిమా ప్రస్థానం
సిమ్రాన్‌ చౌదరి తన 12 ఏళ్ళ వయసులో కమర్షియల్‌ యాడ్స్‌ లో నటించి, తరువాత మోడలింగ్ రంగంలోకి అదును పెట్టింది. ఆమె 2012 లో మిస్ ఆంధ్రప్రదేశ్ గా, టాలీవుడ్ మిస్ హైదరాబాద్ గా  , 2017 లో ఫెమినా మిస్ ఇండియా తెలంగాణ  అవార్డులను గెలుచుకుంది.
### నటించిన సినిమాలు

## మూలాలు

## బయటి లింకులు
* 

వర్గం:1996 జననాలు
వర్గం:తెలుగు సినిమా నటీమణులు
హమ్ తుమ్

**హమ్ తుమ్** 2014లో విడుదలైన తెలుగు సినిమా. ఆపిల్ స్టూడియోస్ బ్యానర్ పై యమ్. శివరామిరెడ్డి నిర్మించిన ఈ సినిమాకు రామ్ భీమన దర్శకత్వం వహించాడు.  మనీష్, సిమ్రాన్‌ చౌదరి, నిఖిల్ చక్రవర్తి, ఐశ్వర్య, ఎమ్మెస్ నారాయణ, ధర్మవరపు సుబ్రహ్మణ్యం , శిల్పా చక్రవర్తి, ఎ. వి. ఎస్, నాగినీడు ప్రధాన పాత్రల్లో నటించారు.
## కథ
ఓ యువతీయువకుడు ఒకరిపట్ల ఒకరు ఇన్‌స్పయిర్ అవుతారు. ఆ ప్రభావం ప్రేమకు దారి తీస్తుంది. అనంతరం వారి జీవితం ఎలాంటి మలుపు తిరుగుతుంది అనేది మిగతా సినిమా కథ.

## నటీనటులు

*మనీష్  
*సిమ్రాన్‌ చౌదరి  
*నిఖిల్ చక్రవర్తి  
*ఐశ్వర్య  
*ఎమ్మెస్ నారాయణ  
*ధర్మవరపు సుబ్రహ్మణ్యం 
*శిల్పా చక్రవర్తి 
*ఎ. వి. ఎస్ 
*నాగినీడు
*గుండు హనుమంతరావు
*సూర్య
*నందిని

## సాంకేతిక నిపుణులు
*బ్యానర్:  ఆపిల్ స్టూడియోస్
*నిర్మాత: యమ్. శివరామిరెడ్డి  
*కథ: ఆపిల్ స్టూడియోస్
*స్క్రీన్ ప్లే, దర్శకత్వం:  రామ్ భీమన 
*సహ రచయితలు: దుర్గా చేపూరి, మురళి మడిచర్ల
*సంగీతం: మహతి 
*సినిమాటోగ్రఫీ:  జి.శివ కుమార్ 
*ఎడిటర్: నందమూరి హరి

## మూలాలు

వర్గం:2014 సినిమాలు
చతుర్ముఖం

**చతుర్ముఖం** 2021లో విడుదలైన తెలుగు సినిమా. మంజు వారియర్‌, సన్నీ వెనె, శ్రీకాంత్‌ మురళి ప్రధాన పాత్రల్లో నటించిన ఈ సినిమాకు రంజిత్ కమల శంకర్ సలీల్ దర్శకత్వం వహించాడు. మలయాళంలో 8 ఏప్రిల్ 2021లో విడుదలైన ‘చతుర్ముఖం’ తెలుగులో అదే పేరుతో డబ్బింగ్ చేసి ట్రైలర్‌ను ఆగష్టు 10, 2021న విడుదల చేసి, ఆహా ఓటీటీలో సినిమాను ఆగష్టు 13, 2021న విడుదల చేశారు.
## కథ
తేజ‌స్విని (మంజు వారియ‌ర్) మ‌ధ్య త‌ర‌గ‌తి కుటుంబానికి చెందిన మ‌హిళ .ఆమె తన  స్నేహితుడు ఆంటోనితో క‌లిసి సీసీటీవీ సోల్యుష‌న్స్ వ్యాపారాన్ని చేస్తుంటుంది. ఆమె త‌న మొబైల్ ఫోన్‌కు విప‌రీతంగా అల‌వాటు ప‌డుంటుంది. ఓ ప్ర‌మాదంలో ఆ ఫోన్ ప‌ని చెడిపోతుంది. కొత్త ఫోన్‌ను కొన్న తేజ‌స్విని (మంజు వారియ‌ర్) జీవితంలో ఆతీంద్రియ శ‌క్తుల కార‌ణంగా అనేక ఘ‌ట‌న‌లు జ‌ర‌గుతాయి. ఆ ఘ‌ట‌న‌ల వెనుకున్న విష‌యాల‌ను తేజ‌స్విని ఎలా తెలుసుకుంది. త‌న స్నేహితులు స‌న్నీ వైనే, శ్రీకాంత్ ముర‌ళిల సాయంతో ఆ స‌మ‌స్య‌ల‌ను నుంచి ఎలా బ‌య‌ట‌ప‌డింద‌నేదే క‌థ‌. 
## నటీనటులు

*మంజు వారియర్‌
*సన్నీ వెనె 
*అలెన్సెర్ లే లోపెజ్ 
*నిరంజన అనూప్ 
*బాబు అన్నూర్ 
*శ్యామప్రసాద్ 
*రోనీ డేవిడ్  
*శ్రీకాంత్‌ మురళి 
*షాజు శ్రీధర్
*కళాభవన్ ప్రజోద్ 
*బాలాజీ శర్మ 
*నివాస్ వాళ్లిక్కును
*సారంజిత్

## సాంకేతిక నిపుణులు
*బ్యానర్:జిస్ టామ్స్ మూవీస్, మంజు వారియర్ ప్రొడక్షన్స్   
*నిర్మాత: జిస్ టామ్స్, మంజు వారియర్
*కథ, స్క్రీన్ ప్లే, దర్శకత్వం:  రంజిత్ కమల శంకర్ సలీల్
*సంగీతం: డాన్ విన్సన్ట్ 
*సినిమాటోగ్రఫీ:  అబినందన్ రామానుజం 

## మూలాలు

వర్గం:2021 సినిమాలు
చైతన్యం (2021 సినిమా)

**చైతన్యం** 2021లో విడుదలైన తెలుగు సినిమా. జెఎమ్ ప్రొడక్షన్స్ బ్యానర్ పై మురళీ మోహన్ రెడ్డి, రఘునాధ్ ఈశ్వర్ రెడ్డి నిర్మించిన ఈ సినిమాకు సూర్య దర్శకత్వం వహించాడు. కౌటిల్య, యాషిక ప్రధాన పాత్రల్లో నటించిన   ఈ సినిమా ట్రైలర్‌ను మే 6, 2021న విడుదల చేసి, సినిమా ఆగష్టు 13, 2021న విడుదలైంది.
## కథ
ప్రకాష్ (కౌటిల్య) గొప్పగా బ్రతకాలని కలలు కని దుబాయ్ వెళ్లి బాగా డబ్బు సంపాదించాలనే ప్రయత్నాల్లో ఉంటాడు. అక్కడ సమస్యల వలయంలో చిక్కుకుని ఎన్నో ప్రయత్నాలు కష్టాల తర్వాత పూర్తిగా మారిపోయి, ఇండియాకి తిరిగి వస్తాడు. మరోపక్క మధు (యాషిక) విజయ్ అనే అబ్బాయి చేతిలో మోసపోయి కొన్ని కారణాల చేత, కొన్ని రోజుల పాటు ప్రకాష్ ఇంట్లో ఉండాల్సి వస్తోంది. ప్రకాష్ స్వదేశానికి తిరిగి వచ్చాక జీవితంలో ఎదగడానికి ఏమి చేశాడు ? అనేదే సినిమా కథ.

## నటీనటులు

*కౌటిల్య  
*యాషిక
*సుందరం 
*రఘునాధ్ ఈశ్వర్ రెడ్డి  
*రామారావు  
*శివప్రసాద్ 
*విష్ణుప్రియ
*శేఖర్  
*రెడ్డయ్య
*ప్రియా  
*ధ్రువ

## సాంకేతిక నిపుణులు
*బ్యానర్:   జెఎమ్ ప్రొడక్షన్స్
*నిర్మాత: మురళీ మోహన్ రెడ్డి, రఘునాధ్ ఈశ్వర్ రెడ్డి 
*కథ, స్క్రీన్ ప్లే, దర్శకత్వం:  సూర్య 
* స్క్రీన్ ప్లే, డైలాగ్స్ :  మీరాఖ్హ్ 
*సంగీతం: అర్జున్ రాము
 

## మూలాలు

వర్గం:2021 తెలుగు సినిమాలు
క్రేజీ అంకుల్స్

thumb
**క్రేజీ అంకుల్స్** 2021 తెలుగు సినిమా. గుడ్ సినిమా గ్రూప్స్, గ్రీన్ మెట్రో మూవీస్, శ్రీవాస్ 2 క్రియేటివ్స్ సంయుక్తంగా నిరించిన ఈ సినిమాకు సత్తిబాబు దర్శకత్వం వహించాడు. శ్రీముఖి,  మనో, రాజా రవీంద్ర, భరణి ప్రధాన పాత్రల్లో నటించిన ఈ సినిమా 2021 ఆగష్టు 19న విడుదల కానుంది.
## కథ
రాజు (రాజా రవీంద్ర), రెడ్డి (మనో), రావు (భరణి శంకర్) ముగ్గురూ ఒకే అపార్ట్ మెంట్ కాంప్లెక్స్ లో ఉండే స్నేహితులు. ముగ్గురికి తమ భార్యలతో కొన్ని సమస్యలు ఉంటాయి. అలాంటి వారి జీవితాల్లోకి పాపులర్ సింగర్ స్వీటీ (శ్రీముఖి) అదే కాంప్లెక్సులో ఒక ఫ్లాటులో అద్దెకు దిగుతుంది. ఆమెతో పరిచయం పెంచుకుని ఆమెతో గడపాలని రెడ్డి, రాజు, రావు ఒకరికి తెలియకుండా ఒకరు ప్లాన్ చేసుకుంటారు. ఈ క్రమంలో వాళ్ళు ఎదుర్కొన్న సమస్యలు ఏమిటి ? ఇంతకీ స్వీటీతో వాళ్ళ బంధం ఎంతవరకు సాగింది ? చివరకు ఈ ముగ్గురు జీవితాలు ఎలాంటి మలుపులు తిరిగాయి ? అనేది మిగిలిన కథ.

## నటీనటులు

*శ్రీముఖి 
*మనో  
*రాజా రవీంద్ర
*భరణి
*పోసాని కృష్ణ మురళి 
*గిరిధర్
*అదుర్స్ రఘు 
*హేమ  
*గాయత్రీ భార్గవి 
*విజయ మూర్తి 
*వాజపేయి 
*మహేంద్ర నాథ్  
*మాధురి 
*సింధూరి 

## సాంకేతిక నిపుణులు
*బ్యానర్:  గుడ్ సినిమా గ్రూప్స్, గ్రీన్ మెట్రో మూవీస్, శ్రీవాస్ 2 క్రియేటివ్స్ 
*నిర్మాత:  గుడ్ సినిమా గ్రూప్స్ & బొడ్డు అశోక్ 
*కథ, స్క్రీన్ ప్లే, దర్శకత్వం: ఇ. సత్తిబాబు
*సంగీతం: రఘు కుంచె 
*సినిమాటోగ్రఫీ:  బాల్ రెడ్డి  
*ఎడిటర్:  బొంతల నాగేశ్వర రెడ్డి   
*ఆర్ట్ డైరెక్టర్: రఘు కులకర్ణి 

## మూలాలు

వర్గం:2021 తెలుగు సినిమాలు
విషాన్సర్ సరస్సు

**విషాన్సర్ సరస్సు** జమ్మూ కాశ్మీర్ లోని గందర్బల్ జిల్లాలో గల సోనామార్గ్ పరిసరాల్లో ఉంది. ఇది గరిష్టంగా 1 కిలోమీటర్ పొడవు, 0.6 కిలోమీటర్ల వెడల్పు కలిగి, సముద్రమట్టానికి 3710 మీటర్ల ఎత్తులో ఉంది.
## పేరు - అర్థం
విషాన్సర్ అనే పదం విష్ణుసర్ అనే పదం నుండి వచ్చింది. కాశ్మీరీ భాషలో విషాన్సర్ అంటే విష్ణు సరస్సు అని అర్థం. కాశ్మీరులో ఉన్న పండితులు ఈ సరస్సును చాలా పవిత్రంగా భావిస్తారు. 
## భౌగోళికం
ఈ సరస్సు శీతాకాలంలో పూర్తిగా గడ్డకట్టుకుపోతుంది. వేసవి కాలంలో సరస్సు చుట్టూ పచ్చటి పచ్చికభూములు ఏర్పడుతాయి ఇవి స్థానిక పెంపుడు గొర్రెలకు, మేకలకు ఆహారంగా ఉపయోగపడతాయి. ఇది అనేక రకాల చేపలకు నిలయం వాటిలో బ్రౌన్ ట్రౌట్ వంటి చేపలు ముఖ్యమైనవి.  సుందరమైన మంచుతో కప్పబడిన పర్వతాలు, కొండలు, చిన్న హిమానీనదాలు, చుట్టూ పచ్చికభూములు, ఆల్పైన్ పువ్వులతో నిండిన సరస్సు కాశ్మీర్ లోయలో ట్రెక్కింగ్ చేసేవారికి ఒక ఆకర్షణగా ప్రసిద్ధి చెందింది. ఇది కృషాన్సర్ సరస్సు, హిమానీనదాల ద్వారా నిండుతుంది. ఇది ఉత్తరం వైపు బడోబ్ వరకు ప్రవహించి, తరువాత పశ్చిమ దిశలో గురైస్ గుండా వెళ్ళి, చివరకు నీలం నదిలో కలుస్తుంది. ఈ సరస్సుకు 9కిలోమీటర్ల దూరంలో గడ్సర్ సరస్సు ఉంటుంది.
## ప్రయాణం
విషాన్సర్ సరస్సు శ్రీనగర్ నుండి 115 కి.మీ. దూరంలో, షిట్కాడి సోనామార్గ్ నుండి 35 కి.మీ. దూరంలో ఉంది. శ్రీనగర్ విమానాశ్రయం నుండి NH 1D రోడ్డు ద్వారా 80 కి.మీ. ప్రయాణంతో షిట్కాడి గ్రామం చేరుకొని  అక్కడి నుండి 35కిలోమీటర్లు ట్రెక్కింగ్ చేసి సరస్సును చేరుకోవచ్చు. ఈ సరస్సును సందర్శించడానికి ఉత్తమ సమయం జూన్ నుండి సెప్టెంబర్. 
## చిత్రాలు

File:Vishansar10.jpg|
File:Vishansar11.jpg|
File:Vishansar lake2.jpg|
File:Vishansar13.jpg|
File:Vishansar14.jpg|


## మూలాలు


వర్గం:సరస్సులు
వర్గం:జమ్మూ కాశ్మీరు
వర్గం:నీటి వనరులు
వులార్ సరస్సు

**వులార్ సరస్సు** జమ్మూ కాశ్మీర్‌లోని బండిపోరా జిల్లాలో ఉంది. ఇది ఆసియాలో గల అతిపెద్ద మంచినీటి సరస్సులలో ఒకటిగా ప్రసిద్ధి చెందింది. దీంట్లోకి జీలం నది ద్వారా నీరు వచ్చి చేరుతుంది. సరస్సు పరిమాణం కాలానుగుణంగా 30 నుండి 189 చదరపు కిలోమీటర్ల వరకు మారుతూ ఉంటుంది. 
## పేరు
ప్రాచీన కాలంలో, వులార్ సరస్సును మహాపద్మసర్ (సంస్కృతం: महापद्मसरः) అని కూడా పిలిచేవారు.   
## ప్రత్యేకత,సమస్యలు
ఈ సరస్సు రామ్‌సర్ సైట్ లో పేర్కొనబడిన 46 భారతీయ చిత్తడి నేలలలో ఒకటిగా ప్రసిద్ధి చెందింది. సరస్సు పరివాహక ప్రాంతాలను వ్యవసాయ భూములుగా మార్చడం, ఎరువులు, జంతువుల వ్యర్థాలు వంటి వాటి నుండి ఏర్పడే కాలుష్యం వలన ఇది పర్యావరణ సమస్యను ఎదుర్కొంటుంది.
## అభివృద్ధి
కేరళ టూరిజం, జమ్మూ కాశ్మీర్ టూరిజం సహకారంతో భారత ప్రభుత్వ పర్యాటక శాఖ ద్వారా బోటింగ్, వాటర్ స్పోర్ట్స్ , వాటర్ స్కీయింగ్ వంటి వాటిని ప్రారంభించింది.  సెప్టెంబర్ 2011 లో ఈ సరస్సు అభివృద్ధి కార్యక్రమాలు మొదలయ్యాయి.
## మూలాలు

వర్గం:సరస్సులు
వర్గం:జమ్మూ కాశ్మీరు
వర్గం:నీటి వనరులు
తరగతి గది దాటి

**తరగతి గది దాటి** 2021లో విడుదలైన వెబ్‌సిరీస్‌. హర్షిత్‌ రెడ్డి, పాయల్ రాధాకృష్ణ, నిఖిల్‌ దేవాదుల ప్రధాన పాత్రల్లో నటించిన ఈ వెబ్‌సిరీస్‌ మొత్తం 5 ఎపిసోడ్లుగా ఆగస్ట్‌ 20న ఆహా ఓటీటీలో విడుదలైంది.
## కథ
రాజమండ్రిలో ట్యూష‌న్స్ చెప్పే దంప‌తులు(రమణ భార్గవ్, బిందు చంద్రమౌళి) కుమారుడు కృష్ణ అలియాస్ కిట్టు(హర్షిత్‌ రెడ్డి). అత‌ను సిన్సియ‌ర్ స్టూడెంట్ కానీ చ‌దువు వంట‌ప‌ట్ట‌దు. అత‌నికి వంట చేయ‌డంపై ఆస‌క్తి ఉంటుంది. మంచి చెఫ్ కావాల‌ని అనుకుంటుంటాడు. అయితే ‘జీవితమంటే జోక్ కాదు’ అంటూ అత‌ని తండ్రి అత‌న్ని నిరుత్సాహ‌ప‌రుస్తుంటాడు. అదే స‌మ‌యంలో ఆ ట్యూష‌న్ సెంట‌ర్‌కు వ‌చ్చిన జాస్మిన్ (పాయల్ రాధాకృష్ణ)  అనే అమ్మాయిని చూసి కృష్ణ ప్రేమ‌లో ప‌డ‌తాడు. ఇద్ద‌రూ స‌ర‌దాగా క్లాసుల‌ను ఎగ్గొట్టి తిరుగుతుంటారు. కిట్టు ప్రేమ‌ను వ్య‌క్తం చేయ‌డానికి, అత‌ని స్నేహితులు కూడా అత‌ని టిప్స్ చెబుతారు. మ‌రి వారి ప్రేమ కథ చివరకు ఏమైంది ? అనేదే మిగతా సినిమా కథ.

## నటీనటులు

*హర్షిత్‌ రెడ్డి  
*పాయల్ రాధాకృష్ణ  
*నిఖిల్‌ దేవాదుల
*స్నేహాల్ కామత్
*వాసు ఇంటూరి
* బిందు చంద్రమౌళి
*రమణ భార్గవ్ 
*జయవాణి
*సుజాత  
*స్వపిక
*అశ్వత్ 
*మహేందర్ 

## సాంకేతిక నిపుణులు
*నిర్మాత: కొల్లా ప్రవీణ్
*కథ, స్క్రీన్ ప్లే, దర్శకత్వం:  మల్లిక్ రామ్
*సంగీతం:  నరేన్ ఆర్కే సిద్ధార్థ
*సినిమాటోగ్రఫీ: మోనిష్ భూపతిరాజు
*డైలాగ్స్: కిట్టు విస్సాప్రగడ

## మూలాలు
భీమ్లా నాయక్

**భీమ్లా నాయక్‌** 2022లో విడుదలైన తెలుగు సినిమా. సితార ఎంటర్‌టైన్‌మెంట్స్‌ బ్యానర్ పై నాగవంశీ నిర్మించిన ఈ సినిమాకు సాగర్ కె.చంద్ర దర్శకత్వం వహించాడు. పవన్ కళ్యాణ్, రానా దగ్గుబాటి ప్రధాన పాత్రల్లో నటించిన ఈ సినిమా 2022 జనవరి 12న కావాల్సి ఉండగా కరోనా కారణంగా వాయిదా పడి ఫిబ్రవరి 25న ప్రపంచవ్యాప్తంగా 2400 థియేటర్లలో విడుదలైంది. ఈ సినిమా మార్చి 25 నుంచి ఆహా, డిస్నీ ప్లస్ హాట్ స్టార్ ఓటీటీల్లో స్ట్రీమింగ్‌ కానుంది. ఈ సినిమా బిజు మేనన్, పృథ్వీ ప్రధాన పాత్రల్లో నటించిన *అయ్యప్పనుం కోషియుం* అనే మలయాళ సినిమాకు పునర్నిర్మాణం.

## చిత్ర నిర్మాణం
ఈ సినిమా షూటింగ్ 2021 జనవరి 25న హైదరాబాద్ లో పూజా కార్యక్రమాలతో సినిమాను ప్రారంభించారు. జనవరి 26 నుండి ఈ సినిమా రెగ్యులర్ షూటింగ్ ప్రారంభమైంది. ఈ సినిమా షూటింగ్ కరోనా కారణంగా 2021 మార్చి చివర్లో షూటింగ్​ను వాయిదా వేసి, జూలై 12 నుంచి షూటింగ్​ను తిరిగి ప్రారంభించారు. ఈ సినిమాలోని ‘సెభాష్‌.. ఆడాగాదు ఈడాగాదు అమీరోళ్ల మేడాగాదు’ టైటిల్ సాంగ్ పాటను 2021 సెప్టెంబరు 2న విడుదల చేశారు. భీమ్లా నాయక్ ట్రైలర్‌ను 2022 ఫిబ్రవరి 21న విడుదల చేసి, ప్రీ రిలీజ్‌ వేడుకను ముఖ్య అతిథిగా తెలంగాణ ఐటీ & పురపాలక శాఖ మంత్రి కేటీఆర్, ప్రత్యేక అతిథిగా సినిమాటోగ్రఫీ శాఖ మంత్రి తలసాని శ్రీనివాస్ యాదవ్ సమక్షంలోహైదరాబాద్, యూసుఫ్‌గూడ పోలీస్ గ్రౌండ్స్‌లో ఫిబ్రవరి 23న నిర్వహించారు. ఈ చిత్రం పది రోజుల్లో ₹167 కోట్ల గ్రాస్‌తో ప్రపంచవ్యాప్తంగా ₹100 కోట్ల డిస్ట్రిబ్యూటర్ షేర్‌ని వసూలు చేసింది.

## నటీనటులు

*పవన్ కళ్యాణ్ - భీమ్ల నాయక్ 
*రానా దగ్గుబాటి - డేనియల్ శేఖర్‌, రిటైర్డ్‌ ఆర్మీ అధికారి
*నిత్య మేనన్‌ 
*సంయుక్త మీనన్
* బ్రహ్మానందం 
*సముద్రఖని
*మురళి శర్మ 
*బ్రహ్మాజీ
*తనికెళ్ల భరణి 
*రావు రమేశ్ 
*రఘుబాబు
*అజయ్
*శత్రు
*కాదంబరి కిరణ్ 
*సంజయ్‌ స్వరూప్‌ 
*నర్రా శ్రీను
*మౌనికా రెడ్డి 
*ప‌మ్మి సాయి
*రవివర్మ
*లక్ష్మణ్ మీసాల
*ఎం.ఎస్.చౌదరి 
*రామచంద్రరాజు 
*అయ్యప్ప శర్మ 
*కాదంబరి కిరణ్ 
*తేజ కాకుమాను 
### అతిధి పాత్రల్లో
*సునీల్ 
*హైపర్ ఆది 
*సప్తగిరి 

## సాంకేతిక నిపుణులు
*బ్యానర్: సితార ఎంటర్‌టైన్‌మెంట్స్‌
*నిర్మాత: ఎస్. రాధాకృష్ణ
*మాటలు, స్క్రీన్ ప్లే : త్రివిక్రమ్ శ్రీనివాస్
*దర్శకత్వం: సాగర్‌ కె చంద్ర
*సంగీతం: ఎస్.ఎస్. తమన్
*సినిమాటోగ్రఫీ: రవి కె. చంద్రన్ 
*ఆర్ట్ : ఏఎస్ ప్రకాష్
*సమర్పణ : పివివి ప్రసాద్

## థియేట్రికల్ ట్రైలర్(లు)
ఈ చిత్రం యొక్క థియేట్రికల్ ట్రైలర్ మొదట 2022 ఫిబ్రవరి 21 న విడుదల అయ్యింది. అయితే ట్రైలర్ ఆశించినంత రంజుగా లేదని, ముఖ్యంగా తమన్ నేపథ్యసంగీతం చప్పగా ఉందని, త్రివిక్రం మార్కు డైలాగులు వినపడలేదని ట్విట్టర్ వేదికగా పలు విమర్శలు వెల్లువెత్తాయి. ఈ స్పందనను పరిగణ లోకి తీసుకొన్న చిత్ర సాంకేతిక వర్గం 2022 ఫిబ్రవరి 23 న మెరుగైన నేపథ్య సంగీతం, పోరాట సన్నివేశాలు, త్రివిక్రం మార్కు డైలాగులతో రెండవ ట్రైలర్ ను విడుదల చేశారు.

## పాటల జాబితా
1: అంత ఇష్టమేందయ్య , గానం.చిత్ర

2: ఓ సందమామ

3: బీమ్లా నాయక్ టైటిల్ సాంగ్

4: లాలా భీమ్లా

## మూలాలు

వర్గం:2022 తెలుగు సినిమాలు
వర్గం:మలయాళ సినిమా పునర్నిర్మాణాలు
వర్గం:పవన్ కళ్యాణ్ నటించిన సినిమాలు
వర్గం:బ్రహ్మానందం నటించిన సినిమాలు
వర్గం:తనికెళ్ళ భరణి సినిమాలు
ది జంటిల్ మ్యాన్

**ది జెంటిల్‌మన్** 1994 లో విడుదలైన హిందీ భాషా విజిలెంట్ యాక్షన్ ఫిల్మ్. మహేష్ భట్ దర్శకత్వం వహించారు. అల్లు అరవింద్ నిర్మించారు. చిరంజీవి, జూహీ చావ్లా, హరీష్ కుమార్, పరేశ్ రావల్ ఇందులో నటించారు. ఇది తమిళ చిత్రం జెంటిల్‌మన్ (1993) కి రీమేక్. ఒరిజినల్ తమిళ వెర్షన్ కోసం A. R. రెహమాన్ ఒరిజినల్ కంపోజిషన్‌ల నుండి ట్యూన్ లేదా ఇన్‌స్ట్రుమెంటేషన్‌లో ఎలాంటి మార్పు లేకుండా మూడు పాటలు తిరిగి ఉపయోగించబడ్డాయి. ఈ చిత్రం విడుదల సమయంలో బాక్సాఫీస్ డిజాస్టర్.
## కథ

## తారాగణం

* చిరంజీవి
* జూహీ చావ్లా
* హరీష్ కుమార్
* పరేశ్ రావల్

## సాంకేతిక వర్గం
దర్శకత్వం: మహేశ్ భట్

సంగీతం: అనూమాలిక్, ఎ.ఆర్.రహెమాన్

## మూలాలు

వర్గం:చిరంజీవి నటించిన సినిమాలు
వర్గం:1994 సినిమాలు
వర్గం:హిందీ సినిమాలు
ఇన్నర్ రింగు రోడ్డు, హైదరాబాద్

**ఇన్నర్ రింగు రోడ్డు**, తెలంగాణ రాజధాని హైదరాబాదులో 50 కిలోమీటర్ల సిటీ ఆర్టరీ రోడ్డు. హైదరాబాదు రహదారుల రద్దీని తగ్గించడానికి, ట్రక్కులు, ఇతర వాణిజ్య వాహనాలు సులువుగా వెళ్ళడానికి ఈ రోడ్డు నిర్మించబడింది.
thumb|left|ఇన్నర్ రింగ్ రోడ్

## చరిత్ర
జపాన్‌కు చెందిన నిప్పాన్ కోయి కంపెనీ ఆధ్వర్యంతో ఇంటెలిజెంట్ ట్రాన్స్‌పోర్ట్ సిస్టమ్ అని పిలువబడే ఇన్నర్ రింగ్ రోడ్డు మాస్టర్ ప్లాన్ రూపొందించబడింది. హైదరాబాదులోని ఔటర్ రింగ్ రోడ్ తో కలిపి, జపనీస్ ఇంటర్నేషనల్ కోఆపరేషన్ ఏజెన్సీ (జైకా) సంస్థ సహాయంతో 2008లో నిర్మించబడింది.

## రోడ్డు
ఈ ఇన్నర్ రింగు రోడ్డు మెహదీపట్నం, మాసబ్ ట్యాంక్, బంజారా హిల్స్, 65వ జాతీయ రహదారి ద్వారా పంజాగుట్ట, 44వ జాతీయ రహదారి ద్వారా బేగంపేట, మెట్టుగూడ, తార్నాక, హబ్సిగూడ, ఉప్పల్, 163వ జాతాయ రహదారి మీదుగా భువనగిరి రోడ్, నాగోల్, ఎల్.బి. నగర్, కర్మన్‌ఘాట్, చంపాపేట, సంతోష్‌నగర్ జంక్షన్, 765వ జాతీయ రహదారి ద్వారా చాంద్రాయణగుట్ట, కర్నూలు హైవే, రాజేంద్రనగర్ బైపాస్ రోడ్డు, అత్తాపూర్, రెతిబౌలి మొదలైన ప్రాంతాల మీదుగా ఉంది. ఇది ఆరామ్‌ఘర్ ప్రాంతంలో పివి నర్సింహారావు ఎలివేటెడ్ ఎక్స్‌ప్రెస్‌వేను కలుస్తుంది.

## ఇవికూడా చూడండి
* ఔటర్ రింగు రోడ్డు, హైదరాబాద్
* పి.వి. నరసింహారావు ఎక్స్‌ప్రెస్ వే

## మూలాలు

వర్గం:హైదరాబాదు రవాణా
వర్గం:తెలంగాణ రహదారులు
పినిపె విశ్వరూప్

**పినిపె విశ్వరూప్** ఆంధ్రప్రదేశ్ రాష్ట్రానికి చెందిన రాజకీయ నాయకుడు, మాజీ మంత్రి. ఆయన 2019లో వై.ఎస్. జగన్మోహన్ రెడ్డి మంత్రివర్గంలో సాంఘిక సంక్షేమ శాఖ మంత్రిగా బాధ్యతలు నిర్వహించి,  2022 ఏప్రిల్ 11న జరిగిన మంత్రివర్గ పునర్‌ వ్యవస్థీకరణలో భాగంగా రవాణా శాఖ మంత్రిగా ప్రమాణ స్వీకారం చేశాడు.
 
## జననం, విద్యాభాస్యం
పినిపె విశ్వరూప్ 1962 అక్టోబరు 2లో ఆంధ్రప్రదేశ్ రాష్ట్రం, తూర్పు గోదావరి జిల్లా, కాట్రేనికోన మండలం, నడవపల్లి గ్రామంలో రెడ్డి పంతులు, సీతమ్మ దంపతులకు జన్మించాడు. ఆయన ఆంధ్రా యూనివర్సిటీ నుండి 1983లో బీఎస్సీ, 1986లో బీఈడీ పూర్తి చేశాడు.

## రాజకీయ జీవితం
పినిపె విశ్వరూప్ 1989లో కాంగ్రెస్ పార్టీ ద్వారా రాజకీయాల్లోకి వచ్చి 1989లో కాంగ్రెస్ పార్టీలో రాజకీయ అరంగ్రేటం చేశారు. 1998లో జరిగిన ముమ్మిడివరం నియోజకవర్గం ఉపఎన్నికలో పోటీ చేసి ఓటమి పాలయ్యాడు. ఆయన 1999లో జరిగిన ఎన్నికల్లో ముమ్మిడివరం నియోజకవర్గం నుండి కాంగ్రెస్ తరపున పోటీ చేసి ఓటమి పాలయ్యాడు. విశ్వరూప్ 2004లో జరిగిన ఎన్నికల్లో ముమ్మిడివరం నియోజకవర్గం నుండి కాంగ్రెస్ తరపున పోటీ చేసి టీడీపీ అభ్యర్థి చెల్లి శేషకుమారి పై 15357 ఓట్ల మెజార్టీతో ఎమ్మెల్యేగా గెలిచి తొలిసారి అసెంబ్లీకి ఎన్నికయ్యాడు.

పినిపె విశ్వరూప్ 2009లో జరిగిన ఎన్నికల్లో అమలాపురం నియోజకవర్గం నుండి కాంగ్రెస్ తరపున పోటీ చేసి రెండోసారి ఎమ్మెల్యేగా గెలిచి వైఎస్ రాజశేఖర్ రెడ్డి మంత్రివర్గంలో నీటి పారుదల శాఖ మంత్రిగా పనిచేశాడు. ఆయన కొణిజేటి రోశయ్య మంత్రివర్గంలో గ్రామీణ నీటి సరఫరా శాఖ మంత్రిగా, నల్లారి కిరణ్ కుమార్ రెడ్డి మంత్రివర్గంలో రాష్ట్ర పశుసంవర్ధక, మత్స్య, పాడి పరిశ్రమాభివృద్ధి శాఖ మంత్రిగా పనిచేసి రాష్ట్ర విభజనకు వ్యరితేకంగా తన మంత్రి పదవికి రాజీనామా చేశాడు.

పినిపె విశ్వరూప్ 2013 అక్టోబరు 19న కాంగ్రెస్ పార్టీని వీడి హైదరాబాద్ లోటస్ పాండులో వై.ఎస్. జగన్మోహన్ రెడ్డి సమక్షంలో వైఎస్సార్ కాంగ్రెస్ పార్టీలో చేరాడు. ఆయన 2014లో వైఎస్సార్ కాంగ్రెస్ పార్టీ తరపున పోటీ చేసి ఓటమి పాలై, 2019లో జరిగిన ఎన్నికల్లో వైఎస్సార్ కాంగ్రెస్ పార్టీ నుండి పోటీ చేసి టిడిపి అభ్యర్థి అయితాబత్తుల ఆనందరావు పై 25654 ఓట్ల మెజారిటీతో గెలిచాడు. ఆయన ప్రస్తుతం ఆంధ్రప్రదేశ్ రాష్ట్ర సాంఘిక సంక్షేమ శాఖ మంత్రిగా ఉన్నాడు. 

పినిపె విశ్వరూప్ 2024 సెప్టెంబర్ 27న కోనసీమ జిల్లా వైసీపీ అధ్యక్షుడిగా నియమితుడయ్యాడు.

## ఇవి కూడా చూడండి

* రవాణా శాఖ (ఆంధ్రప్రదేశ్)

## మూలాలు

వర్గం:ఆంధ్రప్రదేశ్ వ్యక్తులు
వర్గం:1962 జననాలు
హౌస్ అరెస్ట్

**హౌస్ అరెస్ట్‌** 2021లో విడుదలైన తెలుగు సినిమా. ప్రైమ్ షో ఎంట‌ర్‌టైన్‌మెంట్ ప్రై.లి. బ్యానర్ పై  కె నిరంజన్ రెడ్డి నిర్మించిన ఈ సినిమాకు శేఖర్‌రెడ్డి యెర్ర దర్శకత్వం వహించాడు. శ్రీనివాస్ రెడ్డి, సప్తగిరి, రవిబాబు ప్రధాన పాత్రల్లో నటించిన ఈ సినిమా  ఆగస్ట్ 27న విడుదలైంది.

## చిత్ర నిర్మాణం
హౌజ్‌ అరెస్ట్‌ సినిమా షూటింగ్ హైదరాబాద్‌లోని రామానాయుడు స్టూడియోస్‌లో 10 డిసెంబర్ 2020న ప్రారంభమైంది. ఈ సినిమా ప్రీ రిలీజ్‌  ఫిబ్రవరి 28, 2021న హైదరాబాద్‌లో నిర్వహించారు.

## నటీనటులు
*శ్రీనివాస్ రెడ్డి 
*సప్తగిరి 
*రవిబాబు
*అదుర్స్ రఘు  
*రవి ప్రకాశ్  
*తాగుబోతు రమేశ్  
*ఫ్రస్టేటెడ్ సునైన 
*కౌశిక్

## సాంకేతిక నిపుణులు
*బ్యానర్:  ప్రైమ్ షో ఎంట‌ర్‌టైన్‌మెంట్ ప్రై.లి. 
*సమర్పణ: చైతన్య  
*నిర్మాత:   కె నిరంజన్ రెడ్డి
*కథ, స్క్రీన్ ప్లే, దర్శకత్వం:   శేఖర్‌రెడ్డి యెర్ర
*సంగీతం: అనూప్ రూబెన్స్
*సినిమాటోగ్రఫీ:  జె. యువరాజ్
*ఎగ్జిక్యూటివ్‌ ప్రొడ్యూసర్‌: అస్రిన్‌ రెడ్డి
*ఎడిట‌ర్‌: చోటా కె. ప్రసాద్

## మూలాలు
జి. రాజ్ కుమార్

**గోల్కొండ రాజ్ కుమార్** (18 జూన్ 1953 - 10 ఆగస్టు 2021) తెలంగాణకు చెందిన రాజకీయ నాయకుడు. 2012 నుండి 2014 వరకు హైదరాబాదు మహానగరపాలక సంస్థకు డిప్యూటీ మేయర్ గా పనిచేశాడు. భారత జాతీయ కాంగ్రెస్ పార్టీ సభ్యుడు.

## తొలి జీవితం
రాజ్ కుమార్ 1953, జూన్ 18న మాజీ కార్పొరేటర్ అర్జున్ కుమార్ పటేల్‌, బాలమ్మ దంపతులకు తెలంగాణ రాష్ట్ర రాజధాని హైదరాబాదులో జన్మించాడు.

## రాజకీయ జీవితం
1982లో కాంగ్రెస్ పార్టీలో చేరిన రాజ్ కుమార్, 2009లో జరిగిన హైదరాబాదు మున్సిపల్ కార్పోరేషన్ ఎన్నికల్లో కవాడిగూడ డివిజన్ నుండి పోటిచేసి గెలుపొందాడు. జిహెచ్ఎంసీ స్టాండింగ్ కమిటీ సభ్యుడిగా కూడా ఉన్నాడు. 2012, జనవరి 4న కాంగ్రేస్ పార్టీ తరపున హైదరాబాదు మున్సిపల్ కార్పోరేషన్ డిప్యూటి మేయర్ గా ఎన్నికయ్యాడు.

## వ్యక్తిగత జీవితం
రాజ్ కుమార్ కు గ్రాడ్యుయేట్ చదివిన అరుణతో వివాహం జరిగింది. వారికి ముగ్గురు కుమార్తెలు (అనుప, శిల్ప, దీప) ఉన్నారు.

## మరణం
రాజ్ కుమార్ 2021, ఆగస్టు 10న గుండెపోటుతో మరణించాడు.

## మూలాలు

## బయటి లింకులు
* జిహెచ్ఎంసీ వెబ్సైటు 

వర్గం:1953 జననాలు
వర్గం:2021 మరణాలు
వర్గం:హైదరాబాదు జిల్లా రాజకీయ నాయకులు
వర్గం:భారత జాతీయ కాంగ్రెస్ నాయకులు
వర్గం:హైదరాబాదు జిల్లా వ్యక్తులు
మంచి రోజులు వ‌చ్చాయి (2021 సినిమా)

**మంచి రోజులు వ‌చ్చాయి** 2021లో విడుదలైన తెలుగు సినిమా. వీ.సెల్యులాయిడ్, ఎస్.కె.ఎన్ బ్యానర్‌ పై నిర్మించిన ఈ సినిమాకు మారుతి దర్శకత్వం వహించాడు. సంతోష్ శోభన్,  మెహ్రీన్ కౌర్ ఫిర్జాదా హీరో హీరోయిన్‌గా నటించిన ఈ సినిమా ఫస్ట్‌లుక్‌ను విడుదల చేసి,,సినిమాను నవంబర్ 4న విడుదల చేశారు. ఈ సినిమా ఆహా ఓటీటీలో డిసెంబర్ 3వ తేదీ నుండి స్ట్రీమింగ్‌ కానుంది.
## చిత్ర నిర్మాణం
మంచి రోజులు వ‌చ్చాయి సినిమా టీజర్‌ను జులై 24, 2021న విడుదల చేసి, సినిమాలోని 'సో సోగా ఉన్నాననీ' లిరికల్‌ వీడియో సాంగ్‌ను ఆగష్టు 16, 2021న విడుదల చేశారు.ఈ సినిమా ట్రైలర్‌ను అక్టోబర్ 14, 2021న విడుదల చేశారు.

## నటీనటులు
* సంతోష్ శోభన్  
*మెహ్రీన్ పిర్జాదా
*అజయ్ ఘోష్  
*వెన్నెల కిషోర్  
*సప్తగిరి 
*వైవా హర్ష  
*శ్రీనివాస్ రెడ్డి  
*సుదర్శన్ 
*ప్రవీణ్
*సత్యం రాజేష్
*చిత్రం శ్రీను
*రజిత

## సాంకేతిక నిపుణులు
*బ్యానర్:  వి.సెల్యులాయిడ్, ఎస్.కె.ఎన్
*నిర్మాత:  వి.సెల్యులాయిడ్, ఎస్.కె.ఎన్
*కథ, స్క్రీన్ ప్లే, దర్శకత్వం:మారుతి  
*సంగీతం: అనూప్ రూబెన్స్
*సినిమాటోగ్రఫీ:  సాయి శ్రీరామ్
*ఆర్ట్ డైరెక్టర్: రామ్ కుమార్

## మూలాలు

వర్గం:2021 తెలుగు సినిమాలు
భేతి సుభాష్ రెడ్డి

**భేతి సుభాష్‌ రెడ్డి** తెలంగాణ రాష్ట్రానికి చెందిన రాజకీయ నాయకుడు. ఆయన 2018లో జరిగిన తెలంగాణ అసెంబ్లీ ఎన్నికల్లో ఉప్పల్ నియోజకవర్గం నుండి ఎమ్మెల్యేగా గెలిచాడు.

## జననం, విద్యాభాస్యం
భేతి సుభాష్‌ రెడ్డి 1963, అక్టోబరు 20న  తెలంగాణ రాష్ట్రం, యాదాద్రి భువనగిరి జిల్లా,  యాదగిరిగుట్ట మండలం, రామాజీపేట్ గ్రామం లో బేతి చంద్రారెడ్డి, కమలమ్మ దంపతులకు జన్మించాడు.  ఆయన సికింద్రాబాద్ మహబూబ్ కాలేజ్ లో  ఇంటర్మీడియట్ పూర్తి చేశాడు.

## వ్యక్తిగత జీవితం
సుభాష్ రెడ్డికి స్వప్నారెడ్డితో వివాహం జరిగింది. వారికి ఒక కుమారుడు, ఒక కుమార్తె ఉన్నారు.

## రాజకీయ జీవితం
భేతి సుభాష్‌ రెడ్డి 2001లో తెలంగాణ రాష్ట్ర సమితి ద్వారా రాజకీయాల్లోకి వచ్చాడు. ఆయన తెలంగాణ ఉద్యమంలో క్రియాశీలకంగా పాల్గొన్ని, తెరాస పార్టీలో వివిధ హోదాల్లో పని చేస్తూ ఉప్పల్ నియోజకవర్గం ఇంచార్జ్ గా పని చేశాడు. భేతి సుభాష్‌ రెడ్డి తెలంగాణ ప్రత్యేక రాష్ట్రం ఏర్పడిన తర్వాత 2014లో జరిగిన తెలంగాణ అసెంబ్లీ ఎన్నికల్లో టిఆర్ఎస్ అభ్యర్థిగా ఉప్పల్ నియోజకవర్గం నుండి పోటీ చేసి తన సమీప ప్రత్యర్థి బిజెపి అభ్యర్థి ఎన్.వి.ఎస్.ఎస్.ప్రభాకర్ పై 14169 ఓట్ల తేడాతో ఓటమి పాలయ్యాడు.

భేతి సుభాష్‌ రెడ్డి  2018లో జరిగిన తెలంగాణ అసెంబ్లీ ఎన్నికల్లో టిఆర్ఎస్ అభ్యర్థిగా  ఉప్పల్ నియోజకవర్గం నుండి పోటీ చేసి తన సమీప ప్రత్యర్థి బిజెపి అభ్యర్థి ఎన్.వి.ఎస్.ఎస్.ప్రభాకర్ పై  48168 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.

భేతి సుభాష్‌ రెడ్డి 2024 పార్లమెంట్ ఎన్నికల్లో మల్కాజ్‌గిరి లోక్‌సభ పరిధిలోని కూకట్‌పల్లి శాసనసభ నియోజకవర్గ బీఆర్ఎస్ పార్టీ ఇన్‌చార్జ్‌గా నియమితుడయ్యాడు. ఆయన ఏప్రిల్ 18న బీఆర్ఎస్‌ పార్టీకి రాజీనామా చేసి, భారతీయ జనతా పార్టీలో చేరాడు.

## అభివృద్ధి పనులు

# మల్లాపూర్ డివిజన్ లోని ఎస్.వి.నగర్  బస్తీ ధవాఖాన సమీపంలోని ఓపెన్ ఎయిర్ జిమ్ ఏర్పాటు చేయించాడు.
# హబ్సిగూడ డివిజన్ స్ట్రీట్ నెంబర్ 8లోని జిజి బస్తీలో  ₹ 7.8 లక్షల వ్యయంతో అంగన్వాడి కమ్యూనిటీ హాలును నిర్మించాడు.
# ఉప్పల్ నియోజకవర్గంలో కోటి రూపాయల నిధులతో నూతన గ్రంధాలయ భవనాన్ని నిర్మించాడు.
# కాప్రా సర్కిల్ 10 కోట్ల 85 లక్షలతో 6 తీమ్ పార్కులను ఏర్పాటుచేశాడు.

## మూలాలు

వర్గం:యాదాద్రి భువనగిరి జిల్లా వ్యక్తులు
వర్గం:1963 జననాలు
వర్గం:జీవిస్తున్న ప్రజలు
వర్గం:యాదాద్రి భువనగిరి జిల్లా రాజకీయ నాయకులు
వర్గం:రంగారెడ్డి జిల్లా నుండి ఎన్నికైన శాసన సభ్యులు
వర్గం:తెలంగాణ రాష్ట్ర సమితి రాజకీయ నాయకులు
ఎన్.వి.ఎస్.ఎస్.ప్రభాకర్

**ఎన్.వి.ఎస్.ఎస్.ప్రభాకర్** తెలంగాణ రాష్ట్రానికి చెందిన రాజకీయ నాయకుడు. ఆయన 2014లో జరిగిన తెలంగాణ అసెంబ్లీ ఎన్నికల్లో ఉప్పల్ నియోజకవర్గం నుండి ఎమ్మెల్యేగా గెలిచాడు.ఆయన  భారతీయ జనతా పార్టీలో బీజేపీ  మేనిఫెస్టో కమిటీ ఛైర్మన్‌గా, బీజేపీ ప్రధాన కార్యదర్శిగా వివిధ హోదాల్లో పని చేసి ప్రస్తుతం రాష్ట్ర బీజేపీ ఉపాధ్యక్షుడిగా ఉన్నాడు.
## రాజకీయ జీవితం
ఎన్.వి.ఎస్.ఎస్.ప్రభాకర్ 2009లో జరిగిన ఆంధ్రప్రదేశ్ అసెంబ్లీ ఎన్నికల్లో బీజేపీ అభ్యర్థిగా పోటీ చేసి ఓటమి పాలయ్యాడు. ఆయన తెలంగాణ ప్రత్యేక రాష్ట్రం ఏర్పడిన తర్వాత 2014లో జరిగిన తెలంగాణ అసెంబ్లీ ఎన్నికల్లో బీజేపీ అభ్యర్థిగా ఉప్పల్ నియోజకవర్గం నుండి పోటీ చేసి తన సమీప ప్రత్యర్థి టిఆర్ఎస్ అభ్యర్థి భేతి సుభాష్‌ రెడ్డి పై 14169 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.

ఎన్.వి.ఎస్.ఎస్.ప్రభాకర్  2018లో జరిగిన తెలంగాణ అసెంబ్లీ ఎన్నికల్లో బీజేపీ అభ్యర్థిగా ఉప్పల్ నియోజకవర్గం నుండి పోటీ చేసి తన సమీప ప్రత్యర్థి టిఆర్ఎస్ అభ్యర్థి భేతి సుభాష్‌ రెడ్డి పై  48168 ఓట్ల తేడాతో ఓటమిపాలయ్యాడు.

2023 ఎన్నికల్లో పోటీ చేసి ఓడిపోయిన అనంతరం ఆయనను 2024 జనవరి 08న లోక్‌సభ ఎన్నికల నేపథ్యంలో భువనగిరి లోక్‌సభ నియోజకవర్గ ఇన్‌చార్జి బీజేపీ పార్టీ నియమించింది.

## మూలాలు

వర్గం:1966 జననాలు
సముద్రఖని

**సముద్రఖని** భారతదేశానికి చెందిన సినిమా నటుడు, దర్శకుడు, డబ్బింగ్ ఆర్టిస్ట్, గాయకుడు. ఆయన తమిళం, మలయాళం, తెలుగు సినిమాల్లో నటించాడు.
## సినీ ప్రస్థానం
సముద్రఖని 1998లో కే . విజయన్ దగ్గర అసిస్టెంట్ డైరెక్టర్ గా చేరి, కె.బాలచందర్ 100వ అసిస్టెంట్ డైరెక్టర్ గా పనిచేశాడు. ఆయన 2001లో పార్థాలే పరవశం సినిమా ద్వారా నటుడిగా, 2003లో ఉన్నై చరణదాఇందెన్ సినిమా ద్వారా దర్శకుడిగా మారాడు.

## నటించిన సినిమాలు

#### తమిళ సినిమాలు

### ఇతర భాషా చిత్రాలు

### టెలివిజన్

### డబ్బింగ్ ఆర్టిస్ట్

### దర్శకుడిగా

; సినిమాలు

; టెలివిజన్

### గాయకుడు

### వ్యాఖ్యాత

* *ఐ ఆఫ్ ది లెపార్డ్* (2006) - తమిళ వెర్షన్ - నేషనల్ జియోగ్రాఫిక్
* *సుందరపాండియన్* (2012)
* *రోర్ ఆఫ్ ది రాయల్స్* (2020) - తమిళ వెర్షన్ - నేషనల్ జియోగ్రాఫిక్
* *సెర్ందు పొలమా* (2015)
* *ఆనందం విలయదుం వీడు* (2021)
* *ది వే ఆఫ్ ది చీతా* (2021) తమిళ వెర్షన్ - నేషనల్ జియోగ్రాఫిక్

## పురస్కారాలు
సైమా అవార్డులు
* 2020: సైమా ఉత్తమ ప్రతినాయకుడు (అల వైకుంఠపురంలో)

## మూలాలు

వర్గం:1973 జననాలు
వర్గం:తెలుగు సినిమా నటులు
వర్గం:తెలుగు సినిమా దర్శకులు
వర్గం:తమిళ సినిమా నటులు
వర్గం:తమిళ సినిమా దర్శకులు
గాయత్రి గుప్తా

**గాయత్రి గుప్తా** తెలుగు సినిమా నటి, వ్యాఖ్యాత. ఆమె 2014లో విడుదలైన ఐస్ క్రీమ్ 2 సినిమా ద్వారా సినీరంగంలోకి అడుగు పెట్టింది.
## నటించిన చిత్రాలు

## వివాదాలు
బిగ్‌బాస్ సీజన్ 2లో తన వ్యక్తిగత జీవితానికి సంబంధించి చాల ఇబ్బందికరమైన ప్రశ్నలు అడిగి విసిగించారంటూ బిగ్‌బాస్ నిర్వాహకుల పై ఆరోపణలు చేసింది. అందుకే తాను అందులో పార్టిసిపేట్ చేయకుండా తప్పుకున్నానని తెలిపింది. ఆమె తెలుగు సినీరంగంలో కూడా కాస్టింగ్ కౌచ్, మీటూ ఉందని ఆరోపించింది.

## మూలాలు

వర్గం:సంగారెడ్డి జిల్లా మహిళలు
సీత ఆన్ ది రోడ్

**సీతా ఆన్‌ ది రోడ్‌** 2021లో విడుదలైన తెలుగు సినిమా. జేపీ మోషన్‌ పిక్చర్స్ బ్యానర్ పై ప్రనూప్‌ జవహార్‌, ప్రియాంక తాతి నిర్మించిన ఈ సినిమాకు ప్రణీత్‌ యారోన్‌ దర్శకత్వం వహించాడు. కల్పిక గణేష్, గాయత్రి గుప్తా, ఖతేరా హకీమి, ఉమా లింగయ్య, నేసా ఫర్హాది ప్రధాన పాత్రల్లో నటించిన ఈ సినిమా 2021 మార్చి 5న జీప్లెక్స్‌లో విడుదలైంది. 

## కథ
కల్పిక, ఖతేరా, హాకీమీ, నేసా, గాయత్రీ గుప్తా అలాగే ఉమా కలిసి అనుకోకుండా ట్రిప్ ప్లాన్ చేస్తారు. అయితే వీరంతా డిఫరెంట్ బ్యాక్ గ్రౌండ్ లో ఉన్నవారు, అలాగే వేరువేరు ప్రొఫెషన్స్ లో ఉంటారు. అలా వెళ్ళిన ఐదుగురు అమ్మాయిలు ఏమయ్యారు?? అక్కడ పరిస్థితులు ఏం జరిగాయనేది ?? ఈ అయిదుగురు అమ్మాయిల్లో సీత ఎవరు ? వాళ్ళు ఎదుర్కొన్న సమస్యకు దొరికిన పరిష్కారం ఏంటి ? అనేదే సినిమా కథ.

## నటీనటులు
*కల్పిక గణేష్  
*గాయత్రి గుప్తా  
*ఖతేరా హకీమి  
*ఉమా లింగయ్య  
*నేసా ఫర్హాది 

## సాంకేతిక నిపుణులు
*బ్యానర్: జేపీ మోషన్‌ పిక్చర్స్ 
*నిర్మాత:  ప్రనూప్‌ జవహార్‌, ప్రియాంక తాతి  
*కథ, స్క్రీన్ ప్లే, దర్శకత్వం: ప్రణీత్‌ యారోన్‌ 
*సంగీతం:  ప్రణీత్ యారోన్
*సినిమాటోగ్రఫీ: రాజ్ అనంత
*ఎడిటింగ్: సురేష్ కుమార్ కసుకుర్తి

## మూలాలు

వర్గం:2021 తెలుగు సినిమాలు
జంధ్యాల రాసిన ప్రేమకథ

**జంధ్యాల రాసిన ప్రేమకథ** 2017లో విడుదలైన తెలుగు సినిమా.జంధ్యాల రూపొందించిన ‘నాలుగు స్తంభాలాట’ చిత్రాన్ని స్ఫూర్తిగా తీసుకుని ఈ చిత్రాన్ని నిర్మించారు. కీర్తి క్రియేషన్‌ బ్యానర్ పై కార్తీక్‌ రెడ్డి, అశోక్‌ సిరియాల నిర్మించిన ఈ సినిమాకు కృష్ణవర్మ దర్శకత్వం వహించాడు. శేఖర్, దిలీప్, శ్రీలక్ష్మీ, గాయత్రి గుప్తా ప్రధాన పాత్రల్లో నటించిన ఈ సినిమా 2017 నవంబరు 24న విడుదలైంది. ఈ చిత్రానికి గోపి, పివిఆర్ రాజా సంగీత దర్శకులుగా పనిచేసారు.

## నటీనటులు
*శేఖర్ - వంశీ
*దిలీప్
*శ్రీలక్ష్మీ - పవిత్ర
*గాయత్రి గుప్తా - చైత్ర
*చిలుకూరి గంగారావు 
*రంజిత్

## సాంకేతిక నిపుణులు
*బ్యానర్: కీర్తి క్రియేషన్‌
*నిర్మాత: మనెగుంట కార్తీక్‌ రెడ్డి, అశోక్‌ సిరియాల
*కథ, స్క్రీన్ ప్లే, దర్శకత్వం: కృష్ణవర్మ 
*సంగీతం: గోపి, పివిఆర్ రాజా
*సినిమాటోగ్రఫీ: రత్నబాబు
*ఎగ్జిక్యూటివ్‌ ప్రొడ్యూసర్‌: వెంకట్‌
*ఎడిటింగ్‌: నరసింహా రెడ్డి
* సహనిర్మాతలు: కోశిరెడ్డి రవికుమార్, పసుపులేటి సురేష్‌బాబు

## మూలాలు

## బయటి లింకులు
* 

వర్గం:2017 తెలుగు సినిమాలు
వర్గం:పివిఆర్ రాజా సంగీతం అందించిన సినిమాలు
అర్ధ్ సత్య

***అర్ధ్ సత్య***, 1983 ఆగస్టు 19న విడుదలైన హిందీ సినిమా. గోవింద్ నిహలానీ దర్శకత్వం వహించిన ఈ సినిమాలో ఓంపురి, స్మితా పాటిల్, అమ్రీష్ పురి, నసీరుద్దీన్ షా తదితరులు నటించారు. ఎస్‌డి పన్వాల్కర్ రాసిన 'సూర్య' అనే చిన్న కథ ఆధారంగా రూపొందిన ఈ సినిమాకు మరాఠీ నాటక రచయిత విజయ్ టెండూల్కర్ స్క్రీన్ ప్లే రాయగా, వసంత్ దేవ్ మాటలు రాశాడు.

భారతీయ సినిమారంగ చరిత్రలో ఒక మైలురాయిగా నిలిచిన ఈ సినిమా అనేక అవార్డులను గెలుచుకుంది. భారతదేశంలో రూపొందిన అత్యుత్తమ పోలీసు చిత్రాలలో ఒకటిగా పరిగణించబడుతోంది. 1984లో *పార్టీ* అనే పేరుతో సీక్వెల్ విడుదలైంది. ఈ సినిమా *వల్‌ పేరుతో తమిళంలోకి* రీమేక్ చేయబడింది.

1983 భారత జాతీయ చలనచిత్ర పురస్కారాలలో ఈ సినిమాకు జాతీయ ఉత్తమ నటుడు విభాగాల్లో అవార్డు వచ్చింది.

## కథా నేపథ్యం
ప్రశంసలు పొందిన ఈ పోలీసు నేపథ్య సినిమాలో కథానాయకుడు ఓం పురి, తన చుట్టూ ఉన్న చెడులతో, తన బలహీనతలతో సమాజంపై పోరాడే ఒక పోలీసు. మరాఠీ రచయిత దిలీప్ చిత్రే నేపథ్య కవితలు రాశాడు. రామశెట్టి పాత్రను పోషించడానికి దర్శకుడు నిహలానీ కొత్త నటుడి కోసం చూస్తున్నపుడు, రచయిత టెండూల్కర్ అమ్రాపుర్కర్ నటించిన "హ్యాండ్స్ అప్" అనే మరాఠీ నాటకాన్ని చూడమని చెప్పాడు. దిలీప్ చిత్రే రాసిన పద్యం నుండి  సినిమా టైటిల్ తీసుకున్నారు.

## నటవర్గం

* ఓం పురి (సబ్ పోలీస్ ఇన్‌స్పెక్టర్ అనంత వేలాంకర్‌)
* స్మితా పాటిల్ (జ్యోత్స్న గోఖలే)
* అమ్రిష్ పూరి (పోలీస్ కానిస్టేబుల్ వెలాంకర్ అనంత్ తండ్రి)
* మాధురి పురందరే (అనంత్ తల్లి)
* నసీరుద్దీన్ షా (సస్పెండ్ చేయబడిన పోలీసు మైక్ లోబో)
* సదాశివ్ అమ్రాపుర్కర్ (స్థానిక మాఫియా డాన్ రామ శెట్టి)
* మదన్ జైన్ (రాముడి శెట్టి కుమారుడు)
* షఫీ ఇనామ్‌దార్ (పోలీస్ ఇన్‌స్పెక్టర్ హైదర్ అలీ)
* ఐలా అరుణ్ (స్నేహా వాజ్‌పేయి)
* సతీష్ షా (డాకోయిట్‌)
* అచ్యుత్ పోత్దార్ (పోలీస్ ఇన్స్పెక్టర్ పాటిల్)
* ఆకాష్ ఖురానా (ఖన్నా, మిల్ ఓనర్‌)
* విజయ్ కశ్యప్ (మిల్ యూనియన్ లీడర్‌)

## నిర్మాణం
ఈ సినిమాలో అమితాబ్ బచ్చన్‌కు మొదట ప్రధాన పాత్రను ఇవ్వగా, బిజీ షెడ్యూల్ కారణంగా అమితాబ్ ఈ సినిమాలో నటించలేకపోయాడు. ఓం పురి అనంత్ వేలంకర్‌గా నటించగా, ఇది తన కెరీర్‌లో నిలిచే పాత్రగా మారింది.

## అవార్డులు

|-
| rowspan="2"|1983
| rowspan="3"|ఓం పురి
| ఉత్తమ నటుడు – కార్లోవీ వారీ ఇంటర్నేషనల్ ఫిల్మ్ ఫెస్టివల్
| rowspan="2"
|-
| భారత జాతీయ చలనచిత్ర పురస్కారాలు - ఉత్తమ నటుడు 
|-
| rowspan="6"|1984
|ఫిల్మ్‌ఫేర్ పురస్కారాలు - ఉత్తమ నటుడు
|
|-
| మన్మోహన్ శెట్టి, ప్రదీప్ ఉప్పూర్
| ఫిల్మ్‌ఫేర్ పురస్కారాలు - ఉత్తమ సినిమా
|rowspan="5"
|-
| గోవింద్ నిహలానీ
| ఫిల్మ్‌ఫేర్ పురస్కారాలు - ఉత్తమ దర్శకుడు
|-
| సదాశివ్ అమ్రాపుర్కర్
| ఫిల్మ్‌ఫేర్ పురస్కారాలు - ఉత్తమ సహాయ నటుడు
|-
| ఎస్‌డి పన్వాల్కర్
| ఫిల్మ్‌ఫేర్ పురస్కారాలు - ఉత్తమ కథ
|-
| విజయ్ టెండూల్కర్
| ఫిల్మ్‌ఫేర్ పురస్కారాలు - ఉత్తమ స్క్రీన్ ప్లే
|-
|}

## మూలాలు

## బయటి లింకులు
*   
*   
* న్యూయార్క్ టైమ్స్‌లో సినిమా సమీక్ష

వర్గం:1983 సినిమాలు
వర్గం:హిందీ సినిమాలు
కిస్ కిస్ బ్యాంగ్ బ్యాంగ్

**కిస్ కిస్ బ్యాంగ్ బ్యాంగ్** 2017లో విడుదలైన తెలుగు సినిమా. ధృవ ప్రొడ‌క్ష‌న్‌ బ్యానర్ పై సుజ‌న్‌ నిర్మించిన ఈ సినిమాకు కార్తీక్ మేడికొండ దర్శకత్వం వహించాడు. కిర‌ణ్‌, హ‌ర్షద కుల‌క‌ర్ణి, గాయత్రి గుప్తా ప్రధాన పాత్రల్లో నటించిన ఈ సినిమా డిసెంబర్ 14, 2017న విడుదలైంది.

## కథ
ఆర్యన్  మీడియా లో పని చేసే ఒక జర్నలిస్ట్. అతనికి మెట్రో క‌ల్చ‌ర్‌ లో బ్రతికే ఒక గర్ల్ ఫ్రెండ్ స్వీటీ (హ‌ర్ష‌ద‌ కుల‌క‌ర్ణి)తో స‌హ‌జీవ‌నం చేస్తుంటాడు. అయితే , ఒక పబ్ కి వెళ్ళిన ఆర్యన్ తన పర్స్ పోగొట్టుకుంటాడు. పోయిన తన పర్స్ పొందే క్రమంలో ఆర్యన్ తీవ్రంగా ప్రయత్నిస్తూ ఉంటాడు. అయితే అదే సమయంలో స్వేటీ లైఫ్ స్టైల్ వల్ల ఇర్రిటేట్ అయ్యి ఆర్యన్ తన దగ్గర నుండి వెళ్లిపోమంటాడు. అలా వెళ్ళమని చెప్పిన మరుసటి రోజే స్వీటీ హత్యకు గురవుతుంది. ఆర్య‌న్‌ను ఓ కాల్ గ‌ర్ల్ (గాయ‌త్రి గుప్త‌) బ్లాక్ మెయిల్ చేస్తుంటుంది.  అస‌లు ఆ హ‌త్య‌కు ఆర్య‌న్‌కు లింక్ ఏంటి ? ఆ కాల్ గ‌ర్ల్ ఆర్య‌ను ఎందుకు బ్లాక్ మెయిల్ చేస్తుంటుంది ? ఆ తరువాత ఏమి జరిగింది అనేదే మిగతా సినిమా కథ.

## నటీనటులు
*కిర‌ణ్‌  
*హ‌ర్షద కుల‌క‌ర్ణి  
*గాయత్రి గుప్తా
*కత్తి మహేష్ 
*సందీప్తి
*ప్రవీణ్
*సురేష్
*మాధవి

## సాంకేతిక నిపుణులు
*బ్యానర్:  ధృవ ప్రొడ‌క్ష‌న్‌
*నిర్మాత:  సుజ‌న్‌
*కథ, స్క్రీన్ ప్లే, దర్శకత్వం:   కార్తీక్ మేడికొండ‌
*సంగీతం : జీవీ (ఘంటసాల విశ్వనాధ్)
*సినిమాటోగ్రఫీ: సిద్ధ‌.కె
*ఎడిటర్: గోవింద్ దిట్టకవి

## మూలాలు
గులాబో సితాబో

**గులాబో సితాబో** 2020లో విడుదలైన హిందీ సినిమా. రైజింగ్ సన్ ఫిలింస్, కినో వర్క్స్ బ్యానర్ పై  రోనీ లహిరి, షీల్ కుమార్ నిర్మించిన ఈ సినిమాకు షూజిత్ సిర్కార్ దర్శకత్వం వహించాడు. అమితాబ్ బచ్చన్, ఆయుష్మాన్ ఖురానా, విజయ్ రాజ్, బ్రిజేందర్ కాలా, స్రిష్టి శ్రీవాస్తవ ప్రధాన పాత్రల్లో నటించిన ఈ సినిమా అమెజాన్ ప్రైమ్ వీడియోలో జూన్ 12, 2020న  విడుదలైంది.
## కథ
లక్నో నగరంలోని ఓ పురాతన భవంతికి యజమాని అయిన మీర్జా (అమితాబచ్చన్) ఆ భవంతిలో ఏళ్లుగా అద్దెకు ఉంటున్న వారిని బయటికి పంపివేసి అందులో ఒక్కడే సంతోషంగా ఉండాలి అనుకుంటాడు. మీర్జా ఇంట్లో ఏడు దశకాలుగా అద్దెకు ఉంటోన్న కుటుంబాలలో ఒకటి బాంకే రస్తోగిది (ఆయుష్మాన్) తన తల్లి, ముగ్గురు చెల్లెళ్ల కలిసి ఉంటాడు.  అక్కడి నుండి వెళ్లడానికి ఇష్టపడడు. దీనితో మీర్జాకు అతను పెద్ద తలనొప్పిగా తయారవుతాడు. చేసేదేమి లేక మీర్జా లీగల్ గా వారి చేత భవంతి ఖాళీ చేయించాలని ప్రయత్నం మొదలుపెడతాడు. మరి మీర్జా ప్రయత్నం ఎంత వరకు విజయం సాధించింది? మీర్జా, బంకీ ల కథ ఎలా ముగిసింది? అనేది మిగతా సినిమా కథ..

## నటీనటులు
*అమితాబ్ బచ్చన్  
*ఆయుష్మాన్ ఖురానా 
*విజయ్ రాజ్  
*బ్రిజేందర్ కాలా  
*స్రిష్టి శ్రీవాస్తవ
*టీనా భాటియా
* నల్నీష్ నీల్
## సాంకేతిక నిపుణులు
*బ్యానర్:  రైజింగ్ సన్ ఫిలింస్, కినో వర్క్స్
*నిర్మాత:  రోనీ లహిరి, షీల్ కుమార్
*కథ, స్క్రీన్ ప్లే: జూహీ చతుర్వేది
*దర్శకత్వం: షూజిత్ సర్కార్ 
*సంగీతం: షంతాను మొయిత్రా
*సినిమాటోగ్రఫీ:  అవిక్ ముఖోపాధ్యాయ్
*ఎడిటర్: చంద్రశేఖర్ ప్రజాపతి
## మూలాలు

వర్గం:2020 సినిమాలు
గుర్జన్త్ సింగ్

**గుర్జన్త్ సింగ్**(జననం 1995 జనవరి 26) భారతదేశానికి చెందిన మైదాన హాకీ క్రీడాకారుడు. 2016 హాకీ జూనియర్ ప్రపంచ కప్ పోటీల్లో భారత జట్టు సభ్యుడు, ఈ పోటీల్లో భారత్ స్వర్ణ పతాకం సాధించింది. ఇతను 2020 టోక్యో ఒలింపిక్స్ కాంస్య పతక విజేత జట్టులో కూడా భారత్ తరఫున ఆడాడు.
## మూలాలు

వర్గం:1995 జననాలు
వర్గం:భారతీయులు
వర్గం:జీవిస్తున్న ప్రజలు
వర్గం:క్రీడాకారులు
వర్గం:2020 టోక్యో ఒలింపిక్స్ భారత మైదాన హాకీ జట్టు సభ్యులు
వర్గం:మైదాన హాకీ ఒలింపిక్ పతక విజేతలు
వర్గం:మైదాన హాకీ క్రీడాకారులు
బందోబస్త్

**బందోబస్త్‌** 2019లో విడుదలైన తమిళ సినిమా 'కాప్పాన్' తెలుగులో 'బందోబస్త్' పేరుతో విడుదల చేశారు. లైకా ప్రొడక్షన్స్ బ్యానర్ పై అల్లి రాజా సుభాష్ కరణ్ నిర్మించిన ఈ సినిమాకు కె.వి. ఆనంద్‌ దర్శకత్వం వహించాడు.  సూర్య, మోహన్‌లాల్‌, సయ్యేషా, ఆర్య, బొమన్‌ ఇరాని, చిరాగ్‌ జాని, సముద్రఖని, పూర్ణ, తలైవాసల్‌ విజయ్‌ ప్రధాన పాత్రల్లో నటించిన ఈ సినిమా  సెప్టెంబర్‌ 20, 2019న విడుదలైంది. 
## కథ
భారత ప్రధాని అయిన చంద్రకాంత్ వర్మ( మోహన్ లాల్) ఇంగ్లాండ్ పర్యటనకు వెళతాడు. అక్కడ ఆయన మీద జరిగిన దాడి నుండి రక్షించిన మిలిటరీ ఆఫీసర్ రవి ట్రాక్ రికార్డ్ నచ్చి అతన్ని తన సెక్యూరిటీ వింగ్ ఎస్పీజీకి హెడ్‌గా నియమించుకుంటాడు. ప్రధానిని చంపాలనుకున్న ఓ టెర్రరిస్ట్ పథకం ప్రకారం కాశ్మీర్ లో ప్రధాని చంద్రకాంత్ చంపేస్తారు. దాంతో దాన్ని కారణంగా చూపి రవిని ఎస్పీజీ నుండి సస్పెండ్ చేస్తారు. అస‌లు ప్ర‌ధాని చంద్రకాంత్‌ను చంపిందెవరు? ఎందుకు చంపుతారు? వారి ప‌థ‌క‌మేంటి? వాళ్ళని రవి ఎలా కనిపెట్టాడు? అనేదే మిగతా సినిమా కథ.

## నటీనటులు
*సూర్య  
*మోహన్‌లాల్‌  
*సయ్యేషా  
*ఆర్య  
*బోమన్ ఇరానీ  
*చిరాగ్‌ జాని  
*సముద్రఖని  
*పూర్ణ  
*తలైవాసల్‌ విజయ్‌
*మయిల్‌సామి
*అనితా సంపత్ - న్యూస్ రీడర్ కవిత

## సాంకేతిక నిపుణులు
*బ్యానర్:   లైకా ప్రొడక్షన్స్‌
*నిర్మాత:  అల్లి రాజా సుభాష్ కరణ్
*కథ, స్క్రీన్ ప్లే, దర్శకత్వం: కె.వి.ఆనంద్‌ 
*సంగీతం:  హ్యారిస్ జైరాజ్
*సినిమాటోగ్రఫీ:ఎం.ఎస్‌. ప్రభు

## మూలాలు

వర్గం:2019 తెలుగు సినిమాలు
జి.ఎస్. వరదాచారి

**జి.ఎస్. వరదాచారి** (1932, అక్టోబరు 24 - 2022, నవంబరు 3) సీనియర్ తెలుగు భాషా సినీ విమర్శకుడు, పాత్రికేయుడు. 1988లో పదవీ విరమణ చేసేవరకు ఆంధ్రభూమి పత్రికకు సహ సంపాదకుడిగా ఉన్నారు.

## జీవిత విషయాలు
వరదాచారి 1932, అక్టోబరు 24న నిజామాబాదు జిల్లాలోని ఆర్మూరులో జన్మించాడు. నిజాం పాలనలో బాల్యమంతా గడిసిన వరదాచారి, ఉస్మానియా విశ్వవిద్యాలయంలో డిగ్రీ, పి.జి. డిప్లమా ఇన్‌ జర్నలిజం చదివాడు. తరువాత కొంతకాలం ‘ది హిందూ’ పత్రికలో ఇంటర్న్‌షిప్‌ చేశాడు.

## పాత్రికేయరంగం
‘కృష్ణా పత్రిక’ను తొలిసారిగా చదివిన వరదాచారి ఆ పత్రికకు పాఠకుడయ్యాడు.1948లో ఆంధ్ర జనత పత్రికతో తన జర్నలిజం వృత్తిని ప్రారంభించాడు. జర్నలిజం డిగ్రీతో ప్రవేశించిన అతికొద్ది మంది జర్నలిస్టులలో వరదాచారి ఒకడు. నాన్‌ ముల్కీ సంఘటనలు, ఆంధ్రప్రదేశ్‌ అవతరణ తరువాత జరిగిన చరిత్రకు ప్రత్యక్ష సాక్షిగా ఉన్న వరదాచారి రాసిన సంపాదక లేఖగా పంపిన ‘స్వతంత్ర’ అనే రచనను పత్రిక వ్యాసం రూపంలో ప్రచురించింది. అదే ఇతని తొలివ్యాసం. ఆంధ్రభూమి, ఈనాడు పత్రికల్లో జర్నలిస్టుగా పనిచేశాడు. తెలుగు భాషోద్యమ సమాఖ్య ఉపాధ్యక్షుడిగా ప్రభుత్వంలో తెలుగు భాష వినియోగం కోసం పోరాడాడు. తెలుగు విశ్వవిద్యాలయంలో జర్నలిజం విద్యార్థులకు పాఠాలు బోధించాడు. పాత్రికేయరంగంలో తెలుగు విశ్వవిద్యాలయం నుండి గౌరవ డాక్టరేట్ అందుకున్నాడు.

## నిర్వహించిన హోదాలు

## అవార్డులు - బిరుదులు
# పత్రాకర్ శిరోమణి బిరుదు (మొట్టమొదటి హిందీ పత్రిక *ఉదంత మార్తాండ్* 150వ వార్షికోత్సవం సందర్భంగా 1976, నవంబరు 26న కోల్‌కతాలో జరిగిన సర్వ భాష పత్రకర్ సమ్మేళనంలో)
# దాసరి గోల్డ్ మెడల్ ఉత్తమ ఫిల్మ్ జర్నలిస్ట్‌ (1986)
# పత్రీకా రచనాచార్య బిరుదు ( 1992 అక్టోబరు 24న షష్టిపూర్తి కార్యక్రమంలో కిన్నెర సంస్థ)
# తెలుగు విశ్వవిద్యాలయం జర్నలిజంలో ప్రతిభా పురస్కారం (1999)
# ఆంధ్రప్రదేశ్ ప్రభుత్వం నుండి ఉత్తమ జర్నలిస్ట్‌గా విఆర్ నార్ల జీవన సాఫల్య పురస్కారం - 2005
# ఆంధ్రప్రదేశ్ ప్రభుత్వం నుండి ఉగాది పురస్కారం (2006)
# తెలుగు విశ్వవిద్యాలయం గౌరవ విశ్వవిద్యాలయం ( 2007 ఫిబ్రవరి 26)

## గ్రంథాలు
జర్నలిజం కోర్సు పుస్తకాలు కూడా రాశాడు. అనేక పుస్తకాలకు సంపాదకమండలి సభ్యుడిగా (పత్రికా పదకోశం) ఉన్నాడు.

* *ఇలాగేనా రాయడం* (2003)
* *దిద్దుబాటు* (2003)
* *నార్ల వెంకటేశ్వరరావు* (2009) 
* *మన పాత్రికేయ వెలుగులు* (2010)
* *జ్ఞాపకాల వరద* (2017) 

## మరణం
వరదాచారి 2022, నవంబరు 3న హైదరాబాదులో మరణించాడు.

## మూలాలు

## బయటి లింకులు

వర్గం:జీవిస్తున్న ప్రజలు
వర్గం:1932 జననాలు
వర్గం:నిజామాబాదు జిల్లా వ్యక్తులు
వర్గం:పురస్కార గ్రహీతలు
వర్గం:నిజామాబాదు జిల్లా పాత్రికేయులు
వర్గం:2022 మరణాలు
సిమ్రంజిత్ సింగ్

**సిమ్రంజీత్ సింగ్**(జననం 1996 డిసెంబర్ 27) భారతదేశానికి చెందిన మైదాన హాకీ క్రీడాకారుడు. సిమ్రంజిత్ సింగ్ భారత పురుషుల మైదాన హాకీ జట్టులో మిడ్‌ఫీల్డర్‌గా ఆడుతున్నాడు. ఇతను 2020 టోక్యో ఒలింపిక్స్‌లో భారత జట్టులో ఆడాడు.
## మూలాలు

## బయటి లంకెలు
* సిమ్రంజీత్ సింగ్(భారత హాకీ జాలస్థలి) 
* సిమ్రంజీత్ సింగ్(ఒలింపిడియా)

వర్గం:1996 జననాలు
వర్గం:భారతీయులు
వర్గం:జీవిస్తున్న ప్రజలు
వర్గం:క్రీడాకారులు
వర్గం:2020 టోక్యో ఒలింపిక్స్ భారత మైదాన హాకీ జట్టు సభ్యులు
వర్గం:మైదాన హాకీ ఒలింపిక్ పతక విజేతలు
వర్గం:మైదాన హాకీ క్రీడాకారులు